text:
UTAG Update: 73.5% of lecturers from 6 public universities vote against suspension of strike
UTAG fe agladzedze : Nufialawo 73% tso sukukɔkɔ 6 me meda asi ɖe edzi be yewo fe afetsitsi la nawu nu o
Univɛsity nufialawo le sukukɔkɔ ade aɖewo me le dukɔme da akɔ be yewo melɔ̃ ɖe yewo fe tatɔwo fe yɔyɔ be ne yewo atrɔ yi suku la dzi o.
Nufiala siawo dometɔ aɖewo nye nufialawo le Winneba sukukɔkɔ, Legon sukukɔkɔ, University of Energy and Natural Resources, Kwame Nrumah University of Science and Technology kple University of Professional studies le Gɛ.
Le akɔdada la vɔ megbe la wo kpɔ be sukukɔkɔ ade siawo fe nufialawo akpag7ãtɔ me da si ɖe UTAG tatɔwo fe didi be yewoa gbugbɔ ayi nufiafe o. Le Winneba sukukɔkɔ me la nufiala 68 da akɔ tsi tre ɖe yɔyɔ la ŋu ke ame 60 yia da akɔ be yewoa trɔ yi aɖa fia nu abe alesi UTAG tatɔwo gblɔe la ene.
Le Legon sukukɔkɔ me la nɔnɔme la me to vo kura o elabe nufiala 596 da akɔ he ɖo kpe edzi be yewo mayi nufiafe o eye 127 yia da akɔ helɔ̃ be yewoa trɔ yi aɖa fia nu.
Ame 147 ye da akɔ be ye wo magbugbɔ ayi dɔ me o ke ame 63 l4 le University of Energy and Natural Resources me be ye wo atrɔ yi nufiadɔ la me.
Le Kwame Nkrumah University of Science and Technology (KNUST), hã la nufiala si wo da akɔ lɔ̃ ɖe ɖoɖoa dzi la de ame 211 eye ame 654 gbe be ye wo melɔ̃ ɖe edzi o.
Nufiala 107 gbe ɖoɖoa eye ame 63 lɔ̃ ɖe edzi le University of Professional Studies le Gɛ.
Ke nu si dzɔ le University of Health and Allied Sciences lãmese dzɔdzɔme ŋuti nunya srɔfe me la tovovo sã le sukukɔkɔ bubuawo gbɔ. Ame akpagãtɔ si fe xexleme nye 85 la da akɔ ɖe ɖoɖo la edzi be yewo atrɔ yi suku aɖa fianu ɖeviwo, ke wo dome ame 39 be yewo melɔ̃ o.
Akɔdada metsonuwo katã fe fufofo fia be nufialagãwo fe mama ɖe alafa dzi 73.5% melɔ̃ ɖe UTAG fe akametia fe ɖoɖo be nufialawo fe afetsitsi, si le edzi yim abe kɔsiɖa ade kple edzi vɔwo ene, na wu nu la dzi o.
Univɛsity si le Cape Coast kple sukukɔkɔ bubu aɖewo me da akɔ ɖe sukukɔkɔwo fe aɖaŋuɖoha la fe ɖoɖo sia dzi haɖe o.
Gake Agbalesrɔ̃nyawo dzikpɔdɔwɔfe la fe nyanuɖela Kwasi Kwateng gblɔ be sukukɔkɔwo fe aɖaŋuɖoha la fe ɖoɖo be UTAG nufialwo fe afetsitsi la na wu nu la metrɔ o, togbɔ be ame aɖe gbe exɔxɔ de eme hã.


c: text/html

text: 12 Ede asi nufofo me na wo le lododowo me be: “Ame aɖe de waingble,+ eye wòtɔ kpɔ fo xlãe, ewɔ wainfiãfe ɖe eme, eye wòtu agbledzɔxɔ ɖe eme,+ etsɔe de asi na agbledelawo, eye wòzɔ mɔ yi duta.+2 Ke esi nuŋeɣi ɖo la, edɔ efe kluvi ɖeka ɖe agbledelawo gbɔ be wòaxɔ waingblea me kutsetse aɖewo tso wo gbɔ avɛ.3 Ke wolée hefoe, eye wogbugbɔe ɖo ɖa asi fuflui.4 Egadɔ kluvi bubu ɖe wo gbɔ, ke woxlã nu ɖe ta nɛ hedo vloe.+5 Eye wògadɔ bubu ɖa, ke wowu eya hã, egadɔ bubu geɖewo ɖa, ke wofo ɖewo, eye wowu ɖewo hã.6 Azɔ viŋutsuvi ɖeka le esi, si gbɔ melɔ̃a nu le o.+ Edɔ eya hã ɖe wo gbɔ gblɔ be, ‘Woasi vinye ŋkume ɖa.’7 Ke agbledela mawo gblɔ le wo nɔewo dome be, ‘Ame siae nye domenyila la.+ Miva míawui, ne domenyinua nazu mía tɔ.’8 Ale wolée hewui, eye wokɔe fu gbe ɖe waingble la godo.+9 Nu kae waingbletɔa awɔ? Ava eye wòawu agbledelawo, eye wòatsɔ waingblea ade asi na ame bubuwo.+10 Ðe miexlẽ ŋɔŋlɔ sia kpɔ be, ‘Kpe si xɔtulawo gbe la, eyae va zu dzogoedzikpe vevitɔ,+11 Yehowa* gbɔe esia tso, eye wònye nu wɔnuku le mía ŋkume’ oa?”+12 Ale wodi be yewoalée, elabena wokpɔe dze sii be yewo ŋue wòdo loa ɖo, gake wovɔ̃ ameha la. Eya ta wogblẽe ɖi dzo.+13 Emegbe wodɔ Farisitɔwo kple Herodes habɔbɔ me nɔla aɖewo ɖe egbɔ be woalée le efe nufofo me.+14 Esi wova la, wogblɔ nɛ be: “Nufiala, míenyae be ètoa nyatefe, eye mèdea ame dzi o, elabena mèwɔa nu ɖe ale si ame dzena le gotae la nu o, ke boŋ èfiaa Mawu fe mɔ la le nyatefe me. Ðe se ɖe mɔ* be woaxe adzɔ na Kaisaro loo, alo se meɖe mɔ o?15 Míaxee loo alo mígaxee o?” Esi wòkpɔ wofe alakpanuwɔwɔa dze sii la, ebia wo be: “Nu ka tae miele mɔ̃ trem nam? Mitsɔ denario* ɖeka vɛ makpɔ.”16 Wotsɔ ɖeka vɛ, eye wòbia wo be: “Ame ka fe nɔnɔmetata kple nuŋɔŋlɔe nye esia?” Woɖo eŋu nɛ be: “Kaisaro tɔe.”17 Eya ta Yesu gblɔ be: “Mitsɔ nu siwo nye Kaisaro tɔ la na Kaisaro,+ ke nu siwo nye Mawu tɔ la, na Mawu.”+ Eye efe nu wɔ nuku na wo.18 Eyome Zadukitɔ siwo gblɔna be tsitretsitsi aɖeke meli o+ la va egbɔ hebiae be:+19 “Nufiala, Mose ŋlɔ ɖi na mí be ne ame aɖe nɔviŋutsu ku hegblẽ srɔ̃a ɖi eye medzi vi aɖeke o la, nɔvia naxɔ nyɔnua aɖe, ne wòado fome ɖi nɛ.+20 Nɔviŋutsu adre nɔ anyi kpɔ. Gbãtɔa ɖe srɔ̃, gake medzi vi aɖeke hafi ku o.21 Eye evelia hã ɖe nyɔnua, gake eya hã ku evɔ medzi vi aɖeke o, eye etɔ̃lia hã nenema ke.22 Eye wo ame adreawo katã medzi vi aɖeke o. Mlɔeba nyɔnua hã ku.23 Le tsitretsitsia me ɖe, wo dometɔ ka srɔ̃ wòanye? Elabena wo ame adreawo katã ɖee kpɔ.”24 Yesu gblɔ na wo be: “Ðe menye esia tae mieda fu le esi mienya Ŋɔŋlɔawo loo alo Mawu fe ŋusẽ la oa?+25 Elabena ne wofɔ tso ame kukuwo dome la, ŋutsuwo maɖe srɔ̃ o, eye womatsɔ nyɔnuwo ana be woaɖe o, ke boŋ woanɔ abe mawudɔla siwo le dzifo ene.+26 Ke le ame kukuwo fe tsitretsitsi ŋuti la, ɖe miexlẽ ŋuve ŋuti nuŋlɔɖi si le Mose fe agbalẽa me, ale si Mawu gblɔ nɛ be: ‘Nyee nye Abraham fe Mawu kple Isak fe Mawu kpakple Yakob fe Mawu’ la oa?+27 Menye ame kukuwo fe Mawue wònye o, ke boŋ agbagbeawo tɔe. Mieda fu ŋutɔ.”+28 Esi agbalẽfialawo dometɔ ɖeka si va afi ma hese wofe nyaʋiʋlia kpɔe be Yesu ɖo nya ŋu na wo nyuie la, ebiae be: “Se kae nye gbãtɔ* le wo katã dome?”+29 Yesu ɖo eŋu be: “Gbãtɔe nye, ‘Oo Israel, see, Yehowa* mía Mawu la, Yehowa ɖeka koe,30 eye nàlɔ̃ Yehowa* wò Mawu kple wò dzi blibo, wò luʋɔ* blibo, wò tamesusu blibo kple wò ŋusẽ blibo.’+31 Eveliae nye esi, ‘Lɔ̃ hawòvi abe wò ŋutɔ ɖokuiwò ene.’+ Se bubu aɖeke megali si lolo wu esiawo o.”32 Agbalẽfiala la gblɔ nɛ be: “Nufiala, ègblɔe nyuie le nyatefe la nu be, ‘Ðeka koe wònye, eye bubu aɖeke megali o, negbe eya ko,’+33 eye be woalɔ̃e kple dzi blibo kple gɔmesese blibo kpakple ŋusẽ blibo, eye woalɔ̃ ame havi abe ame ɖokui ene la xɔ asi sãsãsã wu numevɔsa blibowo kple vɔsawo katã.”+34 Esi Yesu kpɔ be eɖo nyaa ŋu nunyatɔe la, egblɔ nɛ be: “Mèle adzɔge tso Mawu Fiaɖufe la gbɔ o.” Ke ame aɖeke megado dzi bia nya aɖekee o.+35 Ke esi Yesu le nu fiam le gbedoxɔa me la, ebia be: “Aleke wɔ agbalẽfialawo gblɔna be David vie Kristo la nye?+36 Evɔ gbɔgbɔ kɔkɔe+ la na David ŋutɔ gblɔ be, ‘Yehowa* gblɔ na nye Afetɔ be: “Bɔbɔ nɔ nye ɖusime va se ɖe esime matsɔ wò futɔwo ade wò afɔ te.”’+37 Ne David ŋutɔ yɔe be ‘Afetɔ’ ɖe, ke aleke wɔ wònye via?”+Eye ameha gã la ɖo toe dzidzɔtɔe.38 Eyi efe nufiafia dzi gblɔ be: “Mikpɔ mia ɖokui dzi nyuie le agbalẽfiala siwo nɔa awu ʋlayawo me nɔa tsatsam, eye wodina be amewo nado gbe na yewo le ablɔwo* me,+39 eye wolɔ̃a ŋgɔgbezikpuiwo dzi* nɔnɔ le fufofewo kple bubunɔfewo nɔnɔ le fiẽnuɖufewo la ŋu.+40 Woawoe daa adzo ahosiwo fe afewo,* eye wodoa gbe legbewo ɖa be amewo nakpɔ yewo.* Ame siawo fe ʋɔnudɔdrɔ̃ asesẽ wu.”41 Yesu bɔbɔ nɔ anyi dze ŋgɔ nudzɔɖakawo+ hele ŋku lém ɖe ale si amewo le ga dem nudzɔɖakawo mee ŋu, eye kesinɔtɔ geɖewo tsɔa gaku geɖe dea wo me.+42 Eye ahosi dahe aɖe tsɔ gaku sue eve siwo fe home le sue ŋutɔ* la va de eme.+43 Eya ta eyɔ efe nusrɔ̃lawo va eɖokui gbɔ gblɔ na wo be: “Vavã mele egblɔm na mi be, ahosi dahe sia tsɔ geɖe de eme wu ame bubu siwo katã va de nu nudzɔɖakaawo me.+44 Elabena wo katã wotsɔ wofe nu gbogboawo fe ɖe ko va de eme, ke eya tso efe ahedada me tsɔ nu siwo katã le esi, si nu wòanɔ agbe ɖo la, de eme.”+

robotstxt: allowed

filter: keep


text:
1 Timoteo
2 Eya ta gbã la, mele nu xlɔ̃m mi be mianɔ kokofofowo, gbedodoɖawo, kukuɖeɖewo kple akpedadawo dzi ɖe ame fomeviwo katã ta, 2 ɖe fiawo kple ame siwo katã le ŋusẽnɔfewo la ta,+ ale be míayi edzi anɔ anyi kpoo le tomefafa me le ɖokuitsɔtsɔ na Mawu blibo kple moveviɖoɖo katã me.+ 3 Nu sia nyo, eye wòsɔ le Mawu, mía Xɔla ŋkume,+ 4 ame si fe lɔlɔ̃nue nye be woaɖe ame fomeviwo katã,+ eye nyatefe fe sidzedze vavãtɔ la nasu wo si. 5 Elabena Mawu ɖeka+ kple domenɔla*+ ɖeka si le Mawu kple amegbetɔwo dome,+ ame si nye Kristo Yesu ye li,+ 6 ame si tsɔ eɖokui na wònye tafe si sɔ ɖe enu ɖe amewo katã ta*+—nu sia ŋue wòle be woaɖi ɖase le le eya ŋutɔ fe ɣeyiɣi dzi. 7 Ðaseɖiɖi+ sia tae woɖom gbefãɖela kple apostolo+ kple dukɔwo fe nufiala+ le xɔse kpakple nyatefe fe nya la me ɖo—nyatefe tom mele, nyemele aʋatso kam o.
8 Eya ta medi be le afi sia afi la, ŋutsuwo nanɔ gbe dom ɖa, eye woawu asiwo dzi le kɔkɔenyenye me,+ dzikudodo+ kple glãkahehe+ manɔmee. 9 Nenema kee nyɔnuwo hã nado awu ɖe nɔnɔme nyui me,* le ŋukpekpe kple ŋuɖɔɖo me, menye le ɖafofo fe atsyãwo kple sika alo dzonuwo alo awu xɔasiwo dodo me o,+ 10 ke boŋ woaɖo atsyɔ̃ abe ale si wòdze nyɔnu siwo vɔ̃a Mawu+ la ene, le dɔ nyuiwo wɔwɔ me.
11 Nyɔnu nasrɔ̃ nu le ɖoɖoezizi me le ɖokuibɔbɔ blibo me.+ 12 Nyemeɖe mɔ na nyɔnu be wòafia nu alo akpɔ ŋusẽ ɖe ŋutsu dzi o, ke boŋ be wòazi ɖoɖoe.+ 13 Elabena Adam ye wowɔ gbã, emegbe la, Xawa.+ 14 Eye menye Adam ye woble o, ke boŋ nyɔnu lae woble vevie,+ eye wòdze vodada me. 15 Gake woakpɔ nyɔnu ta dedie to vidzidzi me,+ ne eyi edzi* zɔ le xɔse kple lɔlɔ̃ kple kɔkɔenyenye kpakple ŋuɖɔɖo me ko.+


text:
Presbyteria Nyanyui Hame le Ghana
Presbyteria Nyanyui Hame le Ghana enye Kristo subɔsubɔ hame ɖeka le Ghana. Amegeɖe ga yɔnae be "E.P. Church" elabena efe ŋkɔ le Eŋlisigbe me enye Evangelical Presbyterian Church.
Hamea ɖoɖo[trɔ asi le eŋu | trɔ asi le etsofe ŋu]
Hamea fe ɖoɖo dze egɔme kple Germania kristotɔwo si woyɔna be Norddeutsche Mission tso Bremen le Germany kple Basel Mission dɔwɔlawo. Ha eve siawo tso wode va Afrika va nɔ Mawunya dɔ wɔm le Eʋeawo dome tso fe 1847 me. Le Xexemeʋa gbãtɔ ŋɔli la, hame eve nɔ Eŋlisiawo te le Gold Coast eye hame adre nɔ Franseawo fe akpadzi le Togoland. Ha gbãtɔ woɖo nɔ Mission Tɔve.[1] Le aʋa sia fe nuwuwu la, woma dukɔ evee. Ɣetoɖlofe nɔ Eŋlisiawo te eye ɣedzefe lɔfo nɔ Franseawo te. Wowɔ hameawo fe sinɔɖ gbãtɔ le Damɛ 1922 me. Togbɔ be woma Togo nyigba le ɣemaɣi gɔ̃ɔ̃ɔ hã la, wowɔ sinɔɖ la le Eʋe hamea katã nu.
Le fe 1923 me la, mawudɔwɔlawo tso Skotland va nɔ dɔwɔm le Eŋlisi Togo kpa dzi. Afisia ye zu Vɔlta nutome le Ghana fifia. Fransedodo hame nɔ Paris hamea te. Mama sia va li ke, eye hameawo va zu hame eve blibowo. Hame eveawo ga wɔna sewo ɖeka ŋudɔ. Wo ame eveawo kpea fe ene sia ene le sinɔɖ ɖeka ko vaseɖe fifia.[2]
Hamea fe dɔwɔfe gãtɔ[trɔ asi le eŋu | trɔ asi le etsofe ŋu]
Hamea fe dɔwɔfe gãtɔ le Ho, si nye Vɔlta nutome dugã la. Ame abe 600,000 ye le hamea me fifia eye ha 750 lɔfo woɖo vadeɖe fifia. Nunɔla tsitsitɔ enye mɔɖeretɔ.[3]
Sukuwo[trɔ asi le eŋu | trɔ asi le etsofe ŋu]
Hamea ɖo sukuwo le Vɔlta nutoame zã. Suku ɖeka si xɔ ŋkɔ ntɔ enye Mawuli Secondary suku le Ho. Amesiwo ɖo suku sia enye Afetɔ kple Afenɔ Trost, amesiwo nye mawudɔwɔlawo tso United Church of Christ.[4]
Dɔyɔfewo[trɔ asi le eŋu | trɔ asi le etsofe ŋu]
Dɔyɔfewo hã le hamea si. Ɖeka enye Adidome Hospital.[4]
Kristo hamewo si do fome kple E.P. Hamea[trɔ asi le eŋu | trɔ asi le etsofe ŋu]
- Eglise évangélique presbytérienne du Togo
- en:Lippische Landekirche
- Church of Scotland
- Bremische Evangelische Landeskirche| (le Dzama Wikipiɖia la me)
- United Reformed Church - Osɔfo ɖeka tsoa E. P. Hamea alo Presbyterian Church of Ghana vayi wɔa dɔ kpli wo fe ene sia ene.[5]
Hadedewo[trɔ asi le eŋu | trɔ asi le etsofe ŋu]
E. P. Hamea de ha kple Kristo habɔbɔwo le xexeame godoo. Wodemtɔao ɖewo wonye:
Nyawo fe tsofe[trɔ asi le eŋu | trɔ asi le etsofe ŋu]
- ↑ Eglise évangélique presbytérienne du Togo Address data base of Reformed churches and institutions. Reformed Online
- ↑ Presbyteria Nyanyui Hame le Ghana Address data base of Reformed churches and institutions. Reformed Online
- ↑ Our hosts World Alliance of Reformed Churches.
- ↑ 4.0 4.1 General Ministries Global Ministries (7 October 2005).
- ↑ United Reformed Church gbefãɖeɖewo
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- Presbyteria Nyanyui Hame le Ghana (Eŋlisigbe me)
- Eglise évangélique presbytérienne du Togo (Eŋlisigbe me)
- Presbyteria Nyanyui Hame le Ghana fe nyaɖewo (Eŋlisigbe me)
- Global Ministries of the Christian Church (Disciples of Christ) and the United Church of Christ (Eŋlisigbe me)
- News from the Ecumenical Committee (United Reformed Church) (Eŋlisigbe me)


text: 10 Eye wòyɔ efe nusrɔ̃la wuieveawo vɛ hena ŋusẽ wo ɖe gbɔgbɔ makɔmakɔwo dzi,+ be woanya wo ado goe, eye woada dɔléle ɖe sia ɖe fomevi kple lãmegbegblẽ ɖe sia ɖe fomevi.2 Apostolo wuieveawo fe ŋkɔwoe nye:+ Gbãtɔe nye Simon, si wogayɔna be Petro,+ kple nɔvia Andrea;+ Yakobo, Zebedeo vi, kple nɔvia Yohanes;+3 Filipo kple Bartolomeo;+ Toma+ kple Mateo,+ si nye adzɔxɔla la; Yakobo, Alfeo vi, kple Tadeo;4 Simon Veviedola la; kple Yuda Iskariot, ame si va dee asi emegbe.+5 Ame wuieve siawoe Yesu dɔ hede se siawo na wo be:+ “Migayi dukɔwo me tɔwo gbɔ o, eye migage ɖe Samariatɔwo fe du aɖeke me o;+6 ke miyi ɖe Israel fe afe la me tɔ siwo nye alẽ siwo bú la, ɖeɖe ko gbɔ.+7 Ne mieyi la, miɖe gbefã be: ‘Dzifofiaɖufe la gogo.’+8 Mida gbe le dɔnɔwo ŋu,+ mifɔ ame kukuwo ɖe tsitre, mina anyidɔlélawo* ŋuti nakɔ, minya gbɔgbɔ vɔ̃wo do goe. Faa miexɔe, faa minae.9 Migadi sika alo klosalo alo akɔbli de miafe gabutuawo me o,+10 eye migadi nuɖuɖu de akplo me na mɔzɔzɔa o, alo awu eve,* alo afɔkpawo loo alo atizɔti o,+ elabena dɔwɔla dze na efe nuɖuɖu.+11 “Du sia du alo kɔfe sia kɔfe si me mieyi la, midi ame siwo dze le eme la, eye minɔ afi ma va se ɖe esime miadzo.+12 Ne miege ɖe afe aɖe me la, mido gbe na afea me tɔwo.13 Eye ne afea dze la, ekema ŋutifafa si miedi nɛ la nava edzi,+ ke ne medze o la, miafe ŋutifafa negbugbɔ va mia dzi.14 Afi sia afi si ame aɖe mexɔ mi alo ɖo to miafe nyawo le o la, ne miele dzodzom le afe ma alo du ma me la, miʋuʋu ke le miafe afɔwo ŋu ɖe anyi.+15 Vavã mele egblɔm na mi be, anɔ bɔbɔe na Sodom kple Gomora+ nyigba le Ʋɔnudrɔ̃gbe la wu ale si wòanɔ na du ma.16 “Kpɔ ɖa! Mele mia dɔm abe alẽwo ene ɖe amegãxiwo dome; eya ta midze aye abe dawo ene, eye midza abe ahɔnɛwo ene.+17 Mikpɔ mia ɖokui dzi nyuie le amewo ŋu, elabena woakplɔ mi ayi ʋɔnudrɔ̃fewo,+ eye woafo mi kple atam+ le wofe fufofewo.+18 Woakplɔ mi ayi nutodziɖulawo kple dufiawo ŋkume+ le tanye, be wòanye ɖaseɖiɖi na wo kple dukɔwo.+19 Ne wode mi asi la, migatsi dzimaɖi le ale si miafo nui alo nya si miagblɔ ŋuti o, elabena woatsɔ nya si miagblɔ la ana mi le gafofo ma me,+20 elabena menye miawo ɖeɖee afo nu o, ke boŋ mia Fofo fe gbɔgbɔ la afo nu to mia dzi.+21 Azɔ hã, nɔvi ade nɔvi asi be woawu, eye fofo ade via asi, viwo atsi tsitre ɖe wo dzilawo ŋu ahana woawu wo.+22 Eye amewo katã alé fu mi le nye ŋkɔ la ta,+ ke ame si do dzi va se ɖe nuwuwu la, eyae akpɔ ɖeɖe.+23 Ne woti mia yome le du aɖe me la, misi yi du bubu me;+ elabena vavã mele egblɔm na mi be: Miele Israel duawo katã kpe ge ɖo hafi Amegbetɔvi la nava ɖo o.24 “Nusrɔ̃la mewua efe nufiala o, eye kluvi hã mewua efe afetɔ o.+25 Esɔ gbɔ na nusrɔ̃la be wòazu abe efe nufiala ene, eye na kluvi be wòazu abe efe afetɔ ene.+ Ne amewo yɔa afea tɔ be Beelzebul*+ la, ɖe womayɔ efemetɔwo ya nenema geɖe wu oa?26 Eya ta migavɔ̃ wo o, elabena wometsyɔ nu naneke dzi, si dzi womava klo nu le o, eye naneke mele ɣaɣla, si womava nya o.+27 Nya si megblɔ na mi le viviti me la, migblɔe le kekeli me, eye nya si medo dalĩ gblɔ na mi la, miɖe gbefãe le xɔwo tame.+28 Eye migavɔ̃ ame siwo wua ŋutilã, gake womate ŋu awu luʋɔ*+ o la o; ke boŋ mivɔ̃ ame si ate ŋu atsrɔ̃ luʋɔ kple ŋutilã siaa le Gehena.*+29 Ðe womedzraa atsutsrɔe eve xɔa gaku* ɖeka, si fe home le sue ŋutɔ oa? Gake wo dometɔ ɖeka pɛ hã mage adze anyigba le mia Fofo fe manyamanya me o.+30 Ke woxlẽ miafe taɖawo katã gɔ̃ hã.31 Eya ta migavɔ̃ o; miexɔ asi sãsãsã wu atsutsrɔe geɖewo.+32 “Eya ta ame sia ame si ʋua menye le amewo ŋkume la,+ nye hã maʋu eme le Fofonye si le dzifowo la ŋkume.+33 Ke ame si gbe nu le gbɔnye le amewo ŋkume la, nye hã magbe nu le egbɔ le Fofonye si le dzifowo la ŋkume.+34 Migabu xaa bena ɖe meva ŋutifafa na ge le anyigba dzi o; nyemeva ŋutifafa na ge o, ke yi boŋ.+35 Elabena meva viŋutsu kple fofoa, vinyɔnu kple dadaa, lɔ̃xoyɔvi kple lɔ̃xoa dome ma ge.+36 Ɛ̃, ame fe futɔwo anye eya ŋutɔ femetɔwo.37 Ame si lɔ̃a fofoa alo dadaa wum la, eya medzem o; eye ame si lɔ̃a viaŋutsu alo vianyɔnu wum la, eya medzem o.+38 Eye ame sia ame si melɔ̃ tsɔ efe fuwɔameti* la hedze yonyeme o la, eya medzem o.+39 Ame si ɖe efe luʋɔ* la abui, eye ame si bu efe luʋɔ* le tanye la, eya akpɔe.+40 “Ame si xɔa mi la xɔa nye hã, eye ame si xɔam la xɔa Ame si dɔm ɖa la hã.+41 Ame si xɔa nyagblɔɖila le esi wònye nyagblɔɖila ta la, axɔ nyagblɔɖila fe fetu,+ eye ame si xɔa ame dzɔdzɔe le esi wònye ame dzɔdzɔe ta la, axɔ ame dzɔdzɔe fe fetu.42 Eye ame sia ame si ana tsi fafɛ kplu ɖeka pɛ ame tsɛ siawo dometɔ ɖeka wòano le esi wònye nye nusrɔ̃la ta la, vavã mele egblɔm na mi be, efe fetu la matsi eŋu akpɔ o.”+


text:
Tsibu embarks on self-help projects
HO-ƔETOƉOƑE NUTOME: TSIBUTƆWO DO ALƆ WOƉOKUIWO LE MƆDONYAWO ME
Tsibu Awudome nyɔnufiagã Mama Adzadibea I kpɔ dzidzɔ ɖe dumeviwo fe afɔ si woɖe ɖe duame mɔ la dodo ŋu.
Efa konyi be Tsibu Awudome si nye Ho-Ɣetoɖofe nutome duwo dometɔ ɖeka la va le ko abe tɔdomekpo ene le Dayi Anyiehe nutowo abe Peki, Toɖome, Adzokoe kple bubuawo ene la dome, esi wɔe be tutuɖo nyawo he ɖe megbe blibo.
Mɔdodo si to duame la xɔ fe 60 gbɔ eŋu. Tsi fe tsatsa to du la me gblẽ mɔ la keŋ eye edzi katã zu glidzaglidza. Edzi zɔzɔ kple lɔri la nye taɖui na dumeviwo. Amewo fe xɔwo hã te ɖu fiofiofio. Nɔnɔme sia tututu na dumeviwo be woawɔ nane aɖe du la tso tsi fe nu gbegblẽ me.
Le esia ta, Afetɔ George Aggrey nɔ ŋgɔ na duame sɔhewo eye wodzɔ ga ɖe mɔ la dodo ŋu. Wokpɔ mɔ na dziɖuɖu ʋuu nu ti kɔ na wo.
Esi #NUTITV ɖo dze kple afetɔ George Aggrey la, egblɔ be ‘míede Ghana Highways dɔwɔfe me le Ho, wova do mɔ kpɔ ɖa be ga nenie woatsɔ wɔ mɔ na mí hã. Wova kpɔe eye wodzidze tefea hena míenya be ga si ayi ɖe dɔa me la ade GHC90,000.’
Tsibuviwo le afe kple gbe sia le ga dzɔm de ɖoɖo sia me eye dɔ la fe afɔtsɔtsɔ nye dzesi be wotsɔ ɖe le dua fe ŋgɔyiyi me.
Afetɔ Emmanuel Kwasi Bedzra, ame si nye Ho-Ɣetoɖofe sewɔtakpekpemenɔla la ɖe efe dzidzɔ kpɔkpɔ ɖe dɔ nyuie si Tsibuviwo de tome la fia eye wòtsɔ GHC10,000 do alɔ dɔ la.
Mamaga Adzadibea gbãtɔ, be kpovitɔwo fe dɔwɔfe mele yiwo gbɔ o eye ‘Pekitɔwo mexɔ mìafe nya o eya ta ne nya aɖe dzɔ la, ɖe mífoa xlã toa ado to Asikuma hafi ayi ɖe Tsito alo Anyirawase hafi akpɔ kpovitɔwo’
Mamagã be yewo hiã kpekpeɖeŋu na Tsibu Vocational School asinudɔsrɔ̃suku la, ne wòate ŋu axɔ ŋusēdodo (accreditation) hena sukuviwo kple nufialawo xɔxɔ le agbɔsɔsɔ me.
Ebia be Tsibuvidzidzi ɖe sia ɖe natsɔ ɖe le du la fe ŋgɔyiyi me.
Eŋlɔla Nutifafa Feyi


text:
Wikipedia:Help desk
Taflatse, xlẽ nusiwo le afii hafi nadze nyawo biam:
- Ne wòadi be yeaŋlɔ babia yeye la, yi "Tia afisia na nyawo babia le Wikipiɖia zazã ŋuti." Esia akɔ wò ayi afisi wòa ŋlɔe ɖo. Ɖo ŋku dzi na ŋlɔ Tanya ɖe afisi wofia le dzime la.
- Hafi na bia nu aɖe la, dii le afii gbã. (Eŋlisigbe me)
- Babia bɔbɔ ɖeka enye: Aleke ma dze axa yeye gɔme?
- . Ne èŋlɔ wòo babia vɔ la, ŋkuwo nanɔ axa sia ŋu na eŋuɖoɖoa(wo).
Kpekpeɖeŋu tɔxe
- Ne ehiã kpekpeɖeŋu tɔxe ɖe la, ekema da {{kpeɖeŋunye}} ɖe wò nyadafe, eye kpeɖeŋutɔa ɖe akpɔ gbɔwo.


text:
SƆHƐWO BIANA BE
Aleke Mawɔ Aɖu Nye Seselelãmewo Dzi?
“Ne mele dzidzɔ kpɔm sẽ ko kasia megalé blanui. Nu siwo dze nu bɔbɔe aɖe nam etsɔ si va yi la va dzea nu gã siwo ŋu léfe mele o nam egbea.”—Carissa.
Ðe nèkpɔa dzidzɔ sẽ ko galèa blanui abe ale si mɔ dzekpodzeʋe le enea? a Ne nenemae la, nyati sia ate ŋu akpe ɖe ŋuwò!
Nu si gbɔ wòtsona
Dzidzɔkpɔkpɔ kple blanuiléle wòagbɔ eme nyea tɔtrɔ siwo vana le fewuime fe akpa aɖe. Ne èle wò fewuiwo me yina ɖe fewuiwo fe nuwuwu lɔfo gɔ̃ ha la, awɔ nuku na wò be tɔtrɔ siawo aganɔ vavam kokoko, mànya nu si gbɔ wotso o.
Ne ètɔtɔ le ale si wò seselelãmewo trɔnae ŋu la, ɖo ŋku edzi be lãmetsiwo fe tɔtrɔ, vɔvɔ̃ kple makamakaɖeameɖokuidzi siwo vana ne ame le tsitsim gbɔe seselelãme siawo fe akpa gãtɔ tso. Nya nyuiae nye be, ate ŋu ase wò seselelãmewo gɔme ahanɔ te ɖe wo nu.
Nyatefenya: Ele vevie be nàsrɔ̃ ale si nàɖu wò seselelãmewo dzi esime nènye ɖevi, elabe àva zã ŋutete sia le nɔnɔme vovovowo me ne ètsi.
Nu etɔ̃ siwo nàte ŋu awɔ
Ƒo nu tso eŋu. Biblia gblɔ be: “Xɔlɔ̃ vavã lɔ̃a ame ɣeawokatãɣi, eye ame nɔvi wònye wodzi ɖe xaxagbe ŋu.”—Lododowo 17:17.
“Xɔlɔ̃ aɖe le míafe fomea si, si ŋu mete ŋu tena ɖo. Eɖoa tom vevie ne mele nya aɖe gblɔm nɛ, eye meɖea dzi ɖi gblɔa nye nyawo nɛ. Ne meɖe nye susu gblɔ eye wònyo la, ekpɔa dzidzɔ ɖe ŋunye, eye ne susua menyo o la, eɖɔam ɖo le mɔ nyuitɔ nu.”—Yolanda.
Kpekpeɖeŋu: Le esi nànɔ nu fom tso wò seselelãmewo ŋu na hawòtiwo—siwo ɖewohĩ woawo hã le nɔnɔme ma ke me—ɖeɖeko tefe la, ɖo dze tso eŋu na dziwòlawo loo alo ame bubu si dzi nèka ɖo.
Ŋlɔ nu tso eŋu. Biblia gblɔ be esi dzi ɖe le Hiob fo vevie la, egblɔ be: “Matrɔ nye dzimaɖitsitsiwo afo ɖi bababa. Mafo nu le nye vevesese helĩhelĩ la ta!” (Hiob 10:1) Tsɔ kpe ɖe nufofo tso kuxia ŋu na ame aɖe ŋu la, mɔ bubu si nu ‘nàfo nu’ lee nye be nàŋlɔ nu tso ale si nèle sesem le ɖokuiwò me ŋu la ɖi.
“Agbalẽvi aɖe nɔa ŋunye ɣesiaɣi. Ne nane dzɔ si do dziku nam la, meŋlɔnɛ ɖi. Nuŋɔŋlɔ alea nana nye dzi dzea eme ŋutɔ.”—Iliana.
Kpekpeɖeŋu: Agbalẽvi aɖe nenɔ asiwò si me nàte ŋu anɔ ale si nèsena le ɖokuiwò me, nu si nana nèsena le ɖokuiwò nenema, kple ale si nàte ŋu aɖu wo dzi la ŋlɔm ɖo. Dɔwɔgbalẽvi si kpe ɖe nyati sia ŋu la ate ŋu akpe ɖe ŋuwò.
Do gbe ɖa tso eŋu. Biblia gblɔ be: “Dro wò agba ɖe Yehowa dzi, ekema alé wò ɖe te. Mana ame dzɔdzɔe nadze anyi akpɔ o.”—Psalmo 55:22.
“Medoa gbe ɖa na Yehowa edziedzi ne dzi ɖe le fonye. Ne megblɔ nye dzimenyawo nɛ vɔ la, nye dzi dzea eme.”—Jasmine.
Kpekpeɖeŋu: Togbɔ be àtsi dzimaɖi hã la, bu nu etɔ̃ siwo ta nàda akpe ɖo le wò agbe me la ŋu. Ne èdo gbe ɖa na Yehowa la, bia kpekpeɖeŋu, eye mègaŋlɔ be nàda akpe nɛ ɖe yayra siwo su asiwò la ta o.
a Nyati sia dzro seselelãme fe tɔtrɔ siwo me sɔhɛwo tona zi geɖe la me. Ne èle tagbɔdɔ si nana wowɔa nu kple dzonɔameme si gbɔ eme alo blanuiléledɔ bubu aɖe lém la, kpɔ nyati si nye “Aleke Mawɔ Anɔ Te Ðe Blanuiléledɔ Nu?”


text:
Kele
Kele (alo Ɔktober) enye ɣleti ewolia le Gregoria ɣletigbalẽa me. Ŋkeke 31 ye le ɣletia me.
Le Latingbe me la, octo gɔme enye "enyi" si fia be Ɔktober nye ɣleti enyilia le Romatɔwo fe ɣletigbalẽ me.
Ŋkeke tɔxewo le Kele me[trɔ asi le eŋu | trɔ asi le etsofe ŋu]
- Thanksgiving (Canada) - Dzoɖa evelia le Kele me.
- Dukɔ zã (China, People's Republic of) - Kele 1
- Ɖeviwo fe agbãle kɔsiɖa le (England) - Kɔsiɖa gbãtɔ le Kele me.
- Portugal Republik la ɖoɖo - Kele 5
- Ɖokuisinɔnɔ Ŋkeke le Croatia-Kele 8
- Columbus Day (Most of United States) - Dzoɖa evelia le Kele me.
- Apple Day - Kele 21
- United Nations Day - Kele 24
- Ɖokuisinɔnɔ Ŋkeke le St. Vincent & the Grenadines - Kele 27
- Ɖokuisinɔnɔ Ŋkeke le Nigeria- Kele 1
- Ɖokuisinɔnɔ Ŋkeke le the Republic Of Cyprus Kele 1
- Ɖokuisinɔnɔ Ŋkeke le Turkmenistan - Kele 27
Nu bubuwo[trɔ asi le eŋu | trɔ asi le etsofe ŋu]
- Kele fe kpe xɔasi enye opal or tourmaline.
- Kele fe sefofo enye calendula or cosmos.
- Woyɔna Kele (alo Ɔktober) be Ɔktober dzẽ elabena ɣleti sia me zitɔtɔ dze egɔme le Russia. Le Gregoria ɣletigbãlea nu la, Adeɛmekpɔxe enye ɣleti si me nuawo katã dzɔ.
- Kele kple Siamlɔm enye ɣleti siwo me vidzidziwo sɔgbɔ wu.


text:
Malaria
Asrã nye dɔleame si tso mu gbɔ na amegbetɔwo kple la bubuwo si tsoa parasitic protozoanwo (cell ɖeka fe nugbagbevi) na 'Plasmodium' gbɔ.[1] Malaria hea dzesiwo abe feva, ɖeɖiteameŋu, trutru and taɖuiwo vɛ. Le efe ŋusɛ̃ nu la, ehea ŋutigbale fufuu, lamedzetsiwo, ɖime alo ku.[2] Dzesi siawo dzea egɔme enuenu tso ŋkeke ewo yiɖe ŋkeke wuiatɔ le mu fe ameɖuɖu megbe. Dɔlele dzesiwo agatrɔ va le ɣletiwo megbe ne ame aɖe mexɔ dɔyɔyɔ blibo o.[1] Le amesiwo me dɔlelea vɔ le la, egbugbɔ lele nu mesena o. Dɔ malemale dziɖuɖu nɔnɔme sia dzona le ɣeyiyi abe ɣletiwo kple fewo me ne nye be malaria mega le ame o.[2]
Zi geɖee la, woxɔa dɔlele sia tso munɔ si ŋu dɔlelea le fe ameɖuɖu gbɔ'Anopheles' mosquito. Ameɖuɖu sia ɖea parasitewo tso mu fe ta me ɖe ame fe ʋu[1] me. Parasitewo zɔa yi na akla gbɔ afisi wotsina hedzi na ɖo. Plasmodium fe fome atɔ ateŋu ahe dɔlele ve eye amegbetɔwo ma ne.[2] Ame fe kuku geɖe tso P. falciparum with P. vivax, P. ovale gbɔ, eye P. malariae hea asrã siŋu ŋuse mele o la ve.[1][2] P. knowlesi fomewo mena dɔlele amegbetɔwo kabakaba o.[1] Wokpɔna malaria to ʋumedodo tso ʋu lewo, alo kple Asrã fe antigen kpɔkpɔ dodokpɔwo.[2] Wowɔ mɔnusiwo woaza 'polymerase chain reaction' atsɔ kpɔ parasite fe DNA , gake mebɔ ɖe afisiwo malaria bɔ le o elabena woxɔ asi eye womele bɔbɔe o.[3]
Woateŋu aɖekpɔtɔ dɔa fe lele to mu fe amemaɖumaɖu me le mudɔwo kple mutikewo zaza me, alo to mu fe dzidzi tsotsoɖa mɔnuwo dzi abe nugbagbeviwowuwu fe atikewo tsisisi kple tsimatsamatsawo fe ɖeɖeɖa.[2] Atikewɔwɔ na malaria nutsitsi fe mɔnuvovowo li asrã nutsitsi na mɔzɔla siwo yina afisi dɔlelea le. Enye didi be woaza atikea 'sulfadoxine'/pyrimethamine na vidziwo kple funɔwo le dzinuetɔ gbãtɔwo me fe fufɔfɔ le tefesiwo malaria bɔ ɖo. Togbɔ be ehia ha la, vaccine aɖeke meli o, gake agbagbadzedze na efe wɔwɔ le edzi yim.[1] Malaria fe atike si dzi woda asi ɖoe nye fufofo na asrãmɔxenu fe atikewo si me 'artemisinin' le.[1][2] Atikewɔwɔ evelia enye mefloquine, lumefantrine, alo sulfadoxine/pyrimethamine.[4] Woateŋu aza 'Quinine' kpeɖe 'doxycycline' ne artemisinin meli o.[4] Le tefe siwo dɔlelea bɔ ɖo la, ehia be woakpɔ malaria hafi woadze atike zaza me ɖe atike fe dɔmawɔmawɔ ta atike fe ŋuse dzi ɖe kpɔtɔ.Atikewo fe dɔmawɔmawɔ he malaria fe atikewɔwɔ geɖewo ve; le kpɔɖeŋu me, 'chloroquine'-resistant P. falciparum kaka yiɖe malaria nɔfe geɖewo, eye resistance na artemisinin va zu problem le Anyigbeɣedzefe Asia fe akpa aɖewo.[1]
Dɔlelea bɔ ɖe tropicwo kple tropicviwo nutome siwo te ɖe anyigbatitina la ŋu me.[2] Eɖewoe nye Sub-Saharan Africa, Asia, and Latin America. World Health Organization bui be le fe 2012 me la, malaria le ame million 207 . Le fema me la, dɔa wu ame abe tso 473,000 yi 789,000 ene siwodometɔ geɖe nye ɖeviwo tso Africa.[1] Malaria kple ahedada wodoa ka ɖeka eye wogblea nu le du fe ŋgɔyiyi ŋu.[5][6] Le Africa la, wobuibe egblea ga woade abe $12 billion USD le fe ɖeka me to efe dada , dɔmateŋuwɔwɔ kple nugbegble le tourism ŋu la me.[7]
Referensiwo[trɔ asi le eŋu | trɔ asi le etsofe ŋu]
- ↑ 1.0 1.1 1.2 1.3 1.4 1.5 1.6 1.7 1.8 "Malaria Fact sheet N°94". WHO. March 2014. Retrieved 28 August 2014.
- ↑ 2.0 2.1 2.2 2.3 2.4 2.5 2.6 2.7 Caraballo, Hector (May 2014). "Emergency Department Management Of Mosquito-Borne Illness: Malaria, Dengue, And West Nile Virus". Emergency Medicine Practice 16 (5).
- ↑ Nadjm B, Behrens RH (2012). "Malaria: An update for physicians". Infectious Disease Clinics of North America 26 (2): 243–59. PMID 22632637. doi:10.1016/j.idc.2012.03.010.
- ↑ 4.0 4.1 Organization, World Health (2010). Guidelines for the treatment of malaria (2nd ed. ed.). Geneva: World Health Organization. p. ix. ISBN 9789241547925.
- ↑ Gollin D, Zimmermann C (August 2007). Malaria: Disease Impacts and Long-Run Income Differences (PDF) (Report). Institute for the Study of Labor.
- ↑ Worrall E, Basu S, Hanson K (2005). "Is malaria a disease of poverty? A review of the literature". Tropical Health and Medicine 10 (10): 1047–59. PMID 16185240. doi:10.1111/j.1365-3156.2005.01476.x.
- ↑ Greenwood BM, Bojang K, Whitty CJ, Targett GA (2005). "Malaria". Lancet 365 (9469): 1487–98. PMID 15850634. doi:10.1016/S0140-6736(05)66420-3.


text:
SƆHƐWO BIANA BE
Nu Ka Tae Megblɔa Nya Siwo Mesɔ O Ɣesiaɣi?
“Ɣeaɖewoɣi la, metea ŋu ɖua nye aɖe dzi, gake ɣebubuɣiwo la, edzena abe nyemebua nyawo ŋu hafi foa nu o ene!”—James.
“Ne metsi dzodzodzoe la, mefoa nu nuwo ŋu mabumabui, eye ne meɖe dzi ɖi la, mefoa nu fũu akpa. Eya ta ne míagblɔe la, nya siwo mesɔ o koe megblɔna zi geɖe.”—Marie.
Biblia gblɔ be: “Aɖe la, . . . dzoe wònye” eye wògagblɔ hã be, “Dzo sue aɖe ko tea ŋu tɔa dzo ave gã!” (Yakobo 3:5, 6) Ðe wò nufofo nana nèkpɔa nya zi geɖea? Ne nenemae la, ke nyati sia ate ŋu akpe ɖe ŋuwò.
Nu ka tae megblɔa nya siwo mesɔ o?
Blibomademade. Biblia gblɔ be: “Mí katã míedaa vo zi geɖe. Ne ame aɖe meda vo le nufofo me o la, enye ame deblibo.” (Yakobo 3:2) Abe ale si ko blibomademade wɔnɛ be míetea ŋu klia nu ne míele zɔzɔm ene la, nenema kee wòtea ŋu nana míedaa vo le nufofo me hã.
“Esi nye susu kple nye aɖe siaa mede blibo o ta la, susu manɔ eme o be magblɔ be mate ŋu aɖu wo dzi bliboe o.”—Anna.
Nufofo fũu akpa. Biblia gblɔ be: “Dadafu megbea nufofo vivivo me o.” (Lododowo 10:19) Ne ame aɖe foa nu fũu akpa evɔ meɖoa to nyuie o la, enɔa bɔbɔe be wòagblɔ nya siwo ana wòadze agɔ le ame bubuwo dzi.
“Menye ame siwo foa nu wu le amewo dome lae nye ame siwo dze aɖaŋu wu kokoko o. Le ame siwo katã nɔ anyigba dzi kpɔ dome la, Yesu ye dze aɖaŋu wu, gake ɣeaɖewoɣi la, ezia ɖoɖoe.”—Julia.
Gbɔɖiamenyawo gbɔgblɔ. Biblia gblɔ be: “Nufofo eŋumabumabui le abe yitɔame ene.” (Lododowo 12:18) Nufofo eŋumabumabui fe kpɔɖeŋu ɖekae nye gbɔɖiamenyawo gbɔgblɔ—si fia be woagblɔ nya veame ɖe ame aɖe ŋu be woatsɔ adae ɖe anyi. Ame siwo foa nu alea la ate ŋu aɖe wo ɖokuiwo nu kple nya sia be, “Fefem ko menɔ!” Gake menye nukonyae wònye be woagblɔ nya si ado ŋukpe ame o. Biblia gblɔ na mí be míaɖe ‘nya veame kple nu sia nu si gblẽa nu le ame ŋu la’ ɖa le mía dome.—Efesotɔwo 4:31.
“Le dzɔdzɔme nu la, melɔ̃a nya siwo ado nukokoe na ame la gbɔgblɔ, eye esia nana megblɔa gbɔɖiamenyawo, si wɔnɛ be mekpɔa nya zi geɖe.”—Oksana.
Ale si nàmla wò aɖe
Ate ŋu asesẽ be nàsrɔ̃ ale si nàɖu wò aɖe dzi, gake Biblia fe mɔfiamewo ate ŋu akpe ɖe ŋuwò. Le kpɔɖeŋu me, bu mawunyakpukpui siwo gbɔna la ŋu kpɔ.
“Migblɔ miafe nya le dzi me, . . . eye mizi kpi kpoo.”—Psalmo 4:4.
Ɣeaɖewoɣi la, nu nyuitɔ si nàwɔe nye be nàzi ɖoɖoe. Ðetugbui aɖe si ŋkɔe nye Laura gblɔ be: “Ale si mese le ɖokuinye me esime medo dziku la ate ŋu atrɔ ne nye dzi va dze eme. Ne nye dzi dze eme la, edzɔa dzi nam be nyemegblɔ nya si meɖo be magblɔ hafi o.” Ðoɖoezizi sɛkɛnd ʋɛ aɖewo ko gɔ̃ hã ate ŋu ana be màgblɔ nya si mesɔ o.
“Ðe to medoa nya kpɔna, abe ale si aɖe ɖɔa nu kpɔna ene oa?”—Hiob 12:11.
Àte ŋu afo asa na kuxi geɖe ne ètsɔ nyabiase siwo gbɔna la do nya siwo nèbe yeagblɔ la kpɔ hafi fo nu:
Nyatefe yea? Ðe wòanye ameŋububua? Ðe wòhiã kokoko be magblɔea?—Romatɔwo 14:19.
Aleke mase le ɖokuinye me ne nyee wogblɔ nya ma na?—Mateo 7:12.
Ðe wòafia be mede bubu ame kemɛa fe susu ŋua?—Romatɔwo 12:10.
Ðe wòsɔ be magblɔ nya sia le nɔnɔme sia mea?—Nyagblɔla 3:7.
“Mitsɔ ɖokuibɔbɔ bu ame bubuwo be wonye gã wu mi.”—Filipitɔwo 2:3.
Aɖaŋuɖoɖo sia ate ŋu akpe ɖe ŋuwò be nàbu susu nyuiwo ɖe ame bubuwo ŋu, eye esia akpe ɖe ŋuwò be nàɖu wò aɖe dzi ahabu nuwo ŋu nyuie hafi afo nu. Ne nya veame aɖe ge le nuwò xoxo gɔ̃ hã la, ɖokuibɔbɔ akpe ɖe ŋuwò be nàɖe kuku, eye nàtso ɖe esia wɔwɔ ŋu kaba ale si wòanya wɔ! (Mateo 5:23, 24) Eyome nàdze agbagba geɖe wu be nàmla wò aɖe.
Ne nya aɖe nya do le nuwò ko la, edo xoxo, màgate ŋu agbugbɔe o, abe ale si ko màte ŋu agbugbɔ numeklɔtike ade efe goea me o ene


text: 2 Esi wodzi Yesu le Betlehem+ le Yudea le fia Herodes*+ ŋɔli la, kpɔ ɖa, ɣletivimefakalawo tso Ɣedzefe va Yerusalem,2 eye wobia be: “Afi kae Yudatɔwo fe fia si wodzi la le?+ Elabena míekpɔ efe ɣletivi esime míenɔ Ɣedzefe, eye míeva be míade bubu eŋu.”*3 Esi Fia Herodes se nya sia la, dzidzi fo eya kple Yerusalem nɔlawo katã.4 Efo dukɔ la fe nunɔlawo fe tatɔwo katã kple agbalẽfialawo nu fu hebia wo afi si woadzi Kristo* la le.5 Woɖo eŋu nɛ be: “Woadzii le Betlehem+ le Yudea, elabena aleae woŋlɔe ɖi to nyagblɔɖila la dzi be:6 ‘Oo, wò Betlehem si le Yuda-nyigba dzi, menye wòe nye du suetɔ kekeake na Yuda dzi ɖulawo kura o, elabena mewòe dziɖula, si akplɔ nye dukɔ Israel la, ado tso.’”+7 Ale Herodes yɔ ɣletivimefakalaawo vɛ le adzame heku nu me tsitotsito tso ɣeyiɣi si me ɣletivia dze la ŋu.8 Esi wònɔ wo ɖom ɖe Betlehem la, egblɔ be: “Miyi ɖadi ɖevi la nyuie, eye ne mieke ɖe eŋu la, miva ka eta nam ne nye hã mayi aɖade bubu eŋu.”9 Esi wose fia la fe nyawo vɔ la, wodze mɔ, eye kpɔ ɖa, ɣletivi si wokpɔ esime wonɔ Ɣedzefe+ la dze wo ŋgɔ ʋuu va tɔ ɖe afe si me ɖevia le la tame.10 Esi wokpɔ ɣletivia la, dzi dzɔ wo ale gbegbe.11 Eye esi woge ɖe afea me la, wokpɔ ɖevi la kple dadaa Maria, eye wobɔbɔ de bubu eŋu. Woʋu nu siwo me wofe kesinɔnuwo le la nu, eye wotsɔ nunana siwo nye sika, lifi kple mire la nɛ.12 Gake esi Mawu xlɔ̃ nu wo le drɔ̃efe+ be womegatrɔ yi Herodes gbɔ o ta la, woto mɔ bubu trɔ yi wo de.13 Esi wodzo vɔ la, kpɔ ɖa, Yehowa* fe dɔla ɖe eɖokui fia Yosef le drɔ̃efe+ hegblɔ nɛ be: “Tso nàkplɔ ɖevi la kple dadaa ne miasi ayi Egipte, eye nànɔ afi ma va se ɖe esime magblɔ na wò be nàtrɔ agbɔ, elabena Herodes le ɖevi la di ge be yeawu.”14 Ale Yosef tso kplɔ ɖevi la kple dadaa le zã me, eye wodzo yi Egipte.15 Enɔ afi ma va se ɖe esime Herodes ku. Ale nya si Yehowa* gblɔ to efe nyagblɔɖila dzi la va eme be: “Meyɔ vinye la tso Egipte vɛ.”+16 Esi Herodes kpɔ be ɣletivimefakalaawo flu ye la, edo dziku vevie, eye wòdɔ amewo woyi Betlehem kple efe nutowo katã me ɖawu ŋutsuvi siwo katã xɔ fe eve kple esiwo mexɔ nenema haɖe o la ɖe ale si wòbia ɣeyiɣi la tsitotsito tso ɣletivimefakalaawo+ gbɔe la nu.17 Ale nya si wogblɔ to nyagblɔɖila Yeremiya dzi la va eme, egblɔ be:18 “Wose gbe aɖe le Rama, avifafa kple konyifafa geɖe. Rahel+ ye le fafam na viawo, eye mele lɔlɔ̃m be woafa akɔ na ye o, elabena womegali o.”+19 Esi Herodes ku la, kpɔ ɖa, Yehowa* fe dɔla ɖe eɖokui fia Yosef le drɔ̃efe+ le Egipte,20 eye wògblɔ nɛ be: “Tso nàkplɔ ɖevia kple dadaa miayi Israel-nyigba dzi, elabena ame siwo di be yewoaɖe ɖevi la fe agbe* ɖa la ku.”21 Ale wòtso kplɔ ɖevi la kple dadaa va Israel-nyigba dzi.22 Ke esi wòse be Arkelao le fia ɖum le Yudea ɖe fofoa Herodes tefe la, evɔ̃ afi ma yiyi. Azɔ hã esi wònye Mawu xlɔ̃ nui le drɔ̃e+ me ta la, edzo yi Galilea+ nutoa me.23 Eye wòva nɔ du si woyɔna be Nazaret+ la me, ale be nya si wogblɔ to nyagblɔɖilawo dzi la nava eme be: “Woayɔe be Nazaretetɔ.”*+


text: 8 Dukɔ blibo la kpe ta ɖekae ɖe ablɔ si le Tsigboa+ ŋgɔ la me, eye wogblɔ na nugbugbɔŋlɔla* Ezra+ be wòatsɔ Mose fe Se,+ si Yehowa de na Israel+ la, fe agbalẽ la vɛ.2 Eya ta nunɔla Ezra tsɔ Se la va ŋutsuwo, nyɔnuwo kple ame siwo katã ate ŋu ase nya ahase egɔme la fe ha+ bliboa ŋkume le ɣleti adrelia+ fe ŋkeke gbãtɔ dzi.3 Eye wòxlẽe sesĩe+ le ablɔ si le Tsigboa ŋgɔ la me, tso ŋdi va se ɖe ɣeɖota, le ŋutsuwo, nyɔnuwo kple ame bubu siwo ate ŋu ase nu gɔme la ŋkume; eye dukɔ blibo la fe to nɔ Segbalẽ la ŋu vevie.+4 Eye nugbugbɔŋlɔla* Ezra tɔ ɖe tefe kɔkɔ si wotsɔ ʋufo wɔ ɖe wɔnaa ŋu; eye Matitiya, Sema, Anaiya, Uriya, Hilkiya kple Maaseya tɔ ɖe exa le efe ɖusime, eye Pedaya, Misael, Malkiya,+ Hasum, Has-Badana, Zakariya kple Mesulam le efe miame.5 Ezra ʋu agbalẽ la le dukɔ blibo la ŋkume, elabena eya le kɔkɔfe wu dukɔ blibo la. Esi wòʋui la, dukɔ blibo la tso.6 Eye Ezra kafu Yehowa, Mawu vavã, Mawu gã la, eye dukɔ blibo la katã wu wofe asiwo dzi ɖo eŋu be: “Amen!* Amen!”+ Azɔ wobɔbɔ tsyɔ mo anyi hede ta agu na Yehowa.7 Yesua, Bani, Serebiya,+ Yamin, Akub, Sabetai, Hodiya, Maaseya, Kelita, Azariya, Yozabad,+ Hanan, Pelaya, siwo nye Lewi viwo, nɔ Se la me ɖem na dukɔ la,+ esime dukɔ la le tsitrenu.8 Eye wokɔ gbe dzi xlẽ agbalẽ si nye Mawu vavã la fe Se la, woɖe eme tsitotsito, wona gɔmesese si le eŋu la dze, ale wona ameawo se nu si xlẽm wole la gɔme.*+9 Eye Nehemiya, si nye nutodziɖula* la, kple nunɔla Ezra,+ si nye nugbugbɔŋlɔla* la kpakple Lewi vi siwo nɔ nu fiam dukɔa la gblɔ na dukɔ blibo la be: “Egbeŋkeke sia le kɔkɔe na Yehowa mia Mawu la.+ Migaxa nu alo afa avi o.” Elabena dukɔ blibo la katã nɔ avi fam esime wonɔ Se la me nyawo sem.10 Eye wògagblɔ na wo be: “Miyi, ne miaɖu nu damiwo, eye miano nu viviwo, eye miɖo ɖe ɖe+ ame siwo si naneke mele o; elabena ŋkeke sia le kɔkɔe na míafe Afetɔ la, eya ta migaxa nu o, elabena dzidzɔ si tsoa Yehowa gbɔe nye miafe mɔ́ sesẽ.”*11 Eye Lewi viwo gblɔ na dukɔ blibo la be: “Mizi ɖoɖoe! Elabena ŋkeke sia le kɔkɔe, eya ta migaxa nu o.”12 Eya ta dukɔ blibo la katã dzo yi ɖaɖu nu no nu, eye woɖo ɖewo ɖe amewo, eye wotu aglo gã,+ elabena wose nya siwo wogblɔ na wo la gɔme.+13 Le ŋkeke evelia dzi la, dukɔ blibo la fe tatɔ siwo le wo fofowo fe afekɔwo nu, nunɔlawo kple Lewi viwo, kpe ta ɖe nugbugbɔŋlɔla* Ezra gbɔ, ne woase Se la me nyawo gɔme nyuie wu.14 Eye wokpɔ woŋlɔ ɖe Se si Yehowa de to Mose dzi me be, Israel-viwo nanɔ agbadɔwo me le ŋkekenyui la dzi le ɣleti adrelia+ me,15 eye be woaɖe gbefã+ ahaɖo du ɖe wofe duwo katã me kple Yerusalem blibo la be: “Miyi tonuto la me, eye mitso amiti fe alɔwo, gbemiti fe alɔwo, mirte fe alɔwo, deʋayawo kple ati dodoewo fe alɔwo vɛ, ne míatsɔ atu agbadɔwo, abe ale si woŋlɔe ɖi ene.”16 Eye dukɔ la do go yi ɖatso wo vɛ, eye wotu agbadɔwo, wo dometɔ ɖe sia ɖe tui ɖe eya ŋutɔ fe xɔ ta, wofe xɔxɔnuwo, Mawu vavã+ la fe afe la fe xɔxɔnuwo, Tsigbo+ la fe ablɔ me kple Efrayim-gbo+ la fe ablɔ me.17 Ale ame siwo gbɔ tso aboyo me la fe ha blibo la katã tu agbadɔwo, eye wonɔ agbadɔawo me, elabena tso Yosua,+ Nun vi, fe ŋkekeawo me va se ɖe ŋkeke ma dzi la, Israel-viwo mewɔe alea kpɔ o, ale wokpɔ dzidzɔ gã aɖe.+18 Eye woxlẽ Mawu vavã la fe Segbalẽ+ la gbe sia gbe, tso ŋkeke gbãtɔ dzi va se ɖe ŋkeke mamlɛtɔ dzi. Woɖu ŋkekenyui la ŋkeke adre, eye le ŋkeke enyia gbe la, wowɔ takpekpe tɔxɛ le ɖoɖo la nu.+


text:
SƆHƐWO BIANA BE
Ðe Kadodo Kple Vivimeŋusẽwo Nye Dzidzɔdonamenu Dzro Koa?
Nu kae nèsusu?
Ðe afɔku le eme be ame nate ɣletivimefakaka kpɔ, azã afakaʋufowo, alo ayi gbɔgbɔyɔlawo gbɔa?
Ðe ŋutinya siwo ku ɖe vivimeŋusẽwo ŋu la nye kpɔɖeŋu fe avuwɔwɔ dzro aɖe ko le nyui kple vɔ̃ domea, alo wogayi ŋgɔ wu ema?
Nyati sia adzro nu si tae gbɔgbɔyɔyɔ dzena abe nu nyui ye wònye ene kpakple nu si tae wòle be míakpɔ nyuie le eŋu la me.
Nu ka tae wòdzena abe nu nyui ene?
Adzɔha siwo wɔa modzakaɖenuwo la wɔa nu siwo ku ɖe vivimeŋusẽwo ŋu la ŋu dɔ ale gbegbe. Esia wɔe be nu mawo va xɔ afe ɖe filmwo, television dzi wɔnawo, videofefewo kple agbalẽwo me. Esia wɔe be sɔhɛ geɖe va le ŋku kem ɖe nu siwo ku ɖe ɣletivimefakaka, gbɔgbɔ vɔ̃wo, vampire-wo kple adzewɔwɔ ŋu me. Nu ka tae? Susuawo dometɔ aɖewoe nye esiawo:
Ŋkukekeɖenume: Wodina be yewoanya nenye be gbɔgbɔwo li vavã
Dzitsitsi ɖe etsɔme ŋu: Wodina be yewoanya nu si adzɔ le etsɔme
Kadodo: Wodina be woate kpɔ be yewoafo nu kple yewofe ame vevi aɖe si ku
Susu mawo megblẽ kokoko ya o. Le kpɔɖeŋu me, le dzɔdzɔme nu la, míedina be míanya ale si etsɔme anɔ eye míesusua míafe ame vevi siwo ku. Gake afɔku aɖewo li siwo ŋu wòle be nànɔ ŋudzɔ ɖo.
Nu ka tae wòle be nàkpɔ nyuie le eŋu?
Biblia xlɔ̃ nu mí vevie be míafo asa na nu sia nu si do fome kple gbɔgbɔyɔyɔ. Le kpɔɖeŋu me, egblɔ be:
“Woagakpɔ ame aɖeke le dowòme, si [nye] bokɔnɔ, akunyawɔla, nutabiala, dzotɔ, ame si saa gbe dea ame, nukala, afakala alo ŋɔliyɔla . . . o. Elabena ame sia ame si le nu siawo wɔm la, ŋunyɔnu wònye na Yehowa.”—5 Mose 18:10-12.
Nu ka tae Biblia fo nu tsi tre ɖe gbɔgbɔyɔyɔ ŋu vevie nenema?
Gbɔgbɔyɔyɔ nana ame va nɔa kadodo me kple gbɔgbɔ vɔ̃wo. Biblia na míenya be mawudɔla aɖewo dze aglã ɖe Mawu ŋu, si wɔe be wova zu efe futɔwo. (1 Mose 6:2; Yuda 6) Mawudɔla vɔ̃ɖi mawo, siwo woyɔna be gbɔgbɔ vɔ̃wo la, toa ŋɔliyɔlawo, afakalawo, bokɔnɔwo kple ɣletivimefakalawo dzi blea amewo. Ne míefo mía ɖokui ɖe gbɔgbɔyɔyɔ fe nuwɔna mawo me la, ekema míeva le xɔlɔ̃ dzem Mawu fe futɔwo.
Gbɔgbɔyɔyɔ dea alakpadzixɔse si nye be amegbetɔ aɖewo ate ŋu agblɔ etsɔme ɖi la dzi. Ke hã, Mawu koe ate ŋu agblɔ nya sia be: “[Megblɔa] nu si ava dzɔ la tso gɔmedzedzea me ke, kple nu siwo womewɔ haɖe o la fiana tso gbe aɖe gbe ke.”—Yesaya 46:10; Yakobo 4:13, 14.
Gbɔgbɔyɔyɔ doa alakpadzixɔse si nye be kukuawo ate ŋu afo nu kple agbagbeawo la ɖe ŋgɔ. Gake Biblia gblɔ be: “Kukuawo meganya naneke kura o . . . Dɔwɔwɔ alo ɖoɖowɔwɔ alo sidzedze alo nunya mele Tsiẽfe, afi si yi ge nàla o.”—Nyagblɔla 9:5, 10.
Le susu mawo ta la, Yehowa Ðasefowo foa asa na nuwɔna siwo do fome kple gbɔgbɔyɔyɔ. Azɔ hã, wofoa asa na modzakaɖeɖe siwo me woɖea nuwo abe zombie-wo (alo ame kuku siwo wobe wotrɔna zua amegbetɔwo), vampire-wo (alo ame kuku siwo wobe wodona le zã me va noa ʋu le lãme na ame) kple vivimeŋusẽ fe nuwɔna bubuwo ene le. Ðetugbui aɖe si ŋkɔe nye Maria gblɔ be: “Ne gbɔgbɔyɔyɔ fe nuwɔnawo dze le modzakaɖeɖea me la, ke mele be makpɔe o.” a
Nu si nàte ŋu awɔ
Ðoe kplikpaa be nàna “dzitsinya nyui nanɔ” asiwo le Yehowa gbɔ to ale si nàfo asa na nuwɔna alo modzakaɖeɖe ɖe sia ɖe si do fome kple gbɔgbɔyɔyɔ la dzi.—Dɔwɔwɔwo 24:16.
Gblẽ nu sia nu si le asiwò si do fome kple gbɔgbɔyɔyɔ la dome. Xlẽ Dɔwɔwɔwo 19:19, 20, eye nàde dzesi kpɔɖeŋu nyui si Kristotɔ gbãtɔwo ɖo le go sia me.
Ðo ŋku nya sia dzi: Ne èfoa asa na nuwɔna kple modzakaɖeɖe siwo do fome kple gbɔgbɔyɔyɔ la, ke èle eɖem fia kɔte be èle Yehowa fe akpa dzi. Eye esia doa dzidzɔ na efe dzi!—Lododowo 27:11.
a Esia mefia be glitoto ɖe sia ɖe si menye agbe me nudzɔdzɔ ŋutɔŋutɔ o la do fome kple gbɔgbɔyɔyɔ tẽe o. Ke hã, Kristotɔwo wɔa nu wòsɔna kple wofe dzitsinya si wotsɔ Biblia na hehee hefoa asa na nuwɔna alo modzakaɖeɖe ɖe sia ɖe si do fome kple gbɔgbɔyɔyɔ.—2 Korintotɔwo 6:17; Hebritɔwo 5:14.


text:
Biabia
Ame ka enye Yesu Kristo?
Ŋuɖoɖo
Le nyatefe me le biabia la ŋuti “Mawu lia?” Biabia la enye bena woanya ne Yesu Kristo li, eye wònye nane si le kplamatsɛ dom ame ʋee aɖewo. Ame geɖewo xɔe de me be Yesu nye ame aɖe si nɔ agbe le Israel nyigba dzi anɔ fè akpe eve (2000) enye si. Nyahehe ŋutɔ, enye nu si dze gɔme ku ɖe Yesu fe nyenye ŋuti. Elabena xɔsehagãwo katã fia nu be: Nyagblɔɖila, nufiala alo ame kɔkɔe aɖee. Gake gblɔ na mí be; Yesu Kristo la ewu nyagblɔɖi la nufial kple ame kɔkɔe aɖe gɔ̃.
C. S. Lewis ŋlɔ nya siawo ɖe efe agbalẽ si nye Mere Christianity me be: “Mele agbagba dzem le afi sia be maxe mɔ na ame aɖeke be wòagagblɔ bometsinya ŋutɔŋutɔ si amewo gblɔna zi geɖe tso Eya [Yesu Kristo] ŋu o: ‘Mele klalo be maxɔ Yesu be enye agbenyuinɔnɔ fe nufiala gã aɖe, Gake nyemelɔ̃ ɖe efe nya si wògblɔ be yenye Mawu dzi o.’ Ema enye nya ɖeka si mele be míagblɔ o. Ŋutsu si nye ŋutsu dzro aɖe ko eye wògblɔ nya siwo fomevi Yesu gblɔ la manye agbenyuinɔnɔ fiafiala gã aɖeke o. Anye aɖaʋatɔ—le ɖofe si sɔ kple ŋutsu aɖe si gblɔna be azi si woda lae—alo ne menye nenema o la, anye dzomavɔ fe Abosam. Ele be nàwɔ wò tiatia. Ŋutsu sia nye, eye wògale, Mawu fe Vi, alo ne menye nenema o la, aɖaʋatɔ alo nane si vɔ̃ɖi wu. Àte ŋu azi ɖoɖoe be enye bometsinu, àte ŋu afo ta ɖe enu ahawui abe gbɔgbɔ vɔ̃ ene; alo àte ŋu adze anyi ɖe efe afɔ nu ayɔe be Afetɔ kple Mawu. Gake migana míato nya dzodzro aɖeke vɛ si ana míado alɔ ame le amegbetɔ fe nufiala gã aɖe nyenye ŋu o. Megblẽ tiatia ma ɖi na mí o. Meɖoe be yeawɔe o” (Macmillan, 1952, axa 55–56).
Eyata amekae Yesu gblɔ be yenye? Amekae Biblia gblɔ be Eya? Gbã la, Eyae nye Mawu le ŋutilã me. Yesu gblɔ le Yohanes 10:30 be, “Nye kple Fofo la míenye ɖeka.” Ne èkpɔe gbã la, ɖewohĩ esia madze abe ɖe wogblɔna be Mawue yenye ene o. Ke hã, lé ŋku ɖe ale si Yudatɔwo wɔ nui ɖe Efe nya la ŋu ɖa. Wodze agbagba be yewoafu kpee “le busunyagbɔgblɔ ta, elabena wò, ame dzro aɖe, gblɔ be yenye Mawu” (Yohanes 10:33). Yudatɔwo se Yesu fe nya la gɔme be a gblɔ be Mawue yenye. Le kpukpui siwo kplɔe ɖo me la, Yesu meɖɔ Yudatɔwo ɖo alo medzea agbagba be yeana yefe nya la me nakɔ gbeɖe o. Megblɔna gbeɖe be, “Nyemegblɔ be Mawue menye o.” Esi Yesu gblɔ be, “Nye kple Fofo la míenye ame ɖeka” (Yohanes 10:30) la, enɔ gbɔgblɔm vavã be ye kple Mawu sɔ.
Le Yoh kpewo be woafu kpe Yesu (Yohanes 8:59). Le Yesu fe gbɔgblɔ be yenɔ anyi do ŋgɔ na Abraham me la, etsɔ ŋkɔ aɖe na Mawu na eɖokui—NYE (kpɔ Mose II. 3:14). Yudatɔwo gbe Yesu fe dzedzeme be enye Mawu si dzɔ le ŋutilã me, gake wose nya si tututu gblɔm wònɔ la gɔme.
Biblia me kpeɖodzi bubu siwo ɖee fia be Yesu nye Mawu le ŋutilã me dometɔ aɖewo enye Yohanes 1:1, si gblɔ be, “Nya la nye Mawu,” tsɔ kpe ɖe Yohanes 1:14 ŋu, si gblɔ be, “Nya la zu ŋutilã.” Toma si nye nusrɔ̃la la ɖe gbefãe na Yesu be, “Nye Afetɔ kple nye Mawu” (Yohanes 20:28), Yesu meɖɔe ɖo o. Apostolo Paulo gblɔ tso Yesu ŋu be enye “mía Mawu gã kple Ðela, Yesu Kristo” (Tito 2:13). Apostolo Petro hã gblɔ nya ma ke, eye wòyɔ Yesu be “mía Mawu kple Ðela” (Petro II, 1:1 ).
Mawu Fofo la ɖi ɖase le amesi Yesu nye hã ŋu be: “Ke le Vi la ŋu la, egblɔ be, ‘Mawu, wò fiazikpui anɔ anyi tso mavɔ me yi mavɔ me, eye dzɔdzɔenyenye anye wò fiaɖufe fe fiatiti’” (Hebritɔwo 1:8; tsɔe sɔ kple Psalmo 45:6). Nubabla Xoxoa me nyagblɔɖiwo abe Yesaya 9:6 ene ɖe gbefã Kristo fe mawunyenye be: “Elabena wodzi vi na mí, wona ŋutsuvi mí, eye dziɖuɖu anɔ efe abɔta. Eye woayɔe be Aɖaŋuɖola wɔnuku, Mawu Ŋusẽtɔ, Fofo Mavɔ, Ŋutifafa fe Fia” (míete gbe ɖe edzi).
Nu ka tae Yesu fe amenyenye ŋuti nya biabia le vevie nenema gbegbe? Nu ka tae wòle vevie nenye be Yesu nye Mawu? Susu geɖe tae:
• Abe ale si C. S. Lewis ɖee fia ene la, ne Yesu menye Mawu o la, ekema Yesu enye alakpatɔ vɔ̃ɖitɔ kekeake eye womate ŋu aka ɖe edzi le go sia go me o.
• Ne menye Mawue Yesu nye o la, ekema apostoloawo hã anye aʋatsokalawo nenema ke.
• Ele be Yesu nanye Mawu elabena wodo ŋugbe na Mesia la be wòanye “Kɔkɔetɔ” la (Psalmo 16:5). Esi ame aɖeke mele anyigba dzi si nye ame dzɔdzɔe le Mawu ŋkume o (Psalmo 53:1; 143:2) ta la, eva hiã be Mawu ŋutɔ nage ɖe xexeame abe amegbetɔ ene.
• Ne Yesu menye Mawu o la, anye ne efe ku masɔ gbɔ be wòaxe xexeame katã fe nu vɔ̃wo fe tohehe o (Yohanes I. 2:2). Mawu ŋutɔ koe ate ŋu ana vɔsa si ŋu seɖofe meli na o, si ŋu asixɔxɔ le tegbee (Romatɔwo 5:8; Korintotɔwo II. 5:21).
• Mawu koe nye Ðela (Hosea 13:4; tsɔe sɔ kple Timoteo I. 2:3). Nenye be Yesu nanye Ðela la, ekema ele be wòanye Mawu.
Ele be Yesu nanye Mawu kple amegbetɔ siaa. Esi Yesu nye Mawu ta la, ate ŋu aɖi kɔ na Mawu fe dziku. Esi Yesu nye ŋutsu ta la, ŋutete nɔ esi be wòaku. Abe Mawu-amegbetɔ ene la, Yesu nye Avuléla deblibo le dzifo kple anyigba dome (1 Timoteo 2:5). Yesu Kristo dzixɔxɔse me koe ɖeɖekpɔkpɔ le. Abe alesi wòɖe gbefãe ene la, “Nyee nye mɔ la kple nyatefe la kpakple agbe la. Ame aɖeke mevaa Fofo la gbɔ o, negbe to dzinye ko” (Yohanes 14:6).
English
Ame ka enye Yesu Kristo?


text:
Mawusosroɖa Ŋuti Hehenana Tsea Ku Nyui
Mawusosroɖa Ŋuti Hehenana Tsea Ku Nyui
Zi geɖe la, dzila siwo fiaa nu wo viwo tso wofe vidzĩme ke la kpɔnɛ dzea sii be yewofe agbagbadzedzewo tsea ku nyuiwo. Dorian, si nye ɖevi dzaa le Peru, South America la, wɔ dɔ le Teokrasi Subɔsubɔ Sukua me le Yehowa Ðasefowo fe Fiaɖufe Akpata me zi gbãtɔ esime wòxɔ fe ene. Esi wòva te sukudede la, ete ŋu zã Biblia tsɔ ɖe nu si ta meɖua Kristmas o la me na efe nufiala kple sukuxɔmehatiwo.
Nyitsɔ laa, esime Dorian xɔ fe atɔ̃ la, wobia tso esi be wòafo nu tso dzixɔse si le esi ku ɖe vifofowo fe azã (Father’s Day [Fête des pères]) ŋu na suku bliboa, le sukuvi 500 ŋkume. Edzra miniti ewo fe nufo aɖe, si wòtu ɖe Efesotɔwo 6:4 dzi la ɖo, eye wòna tanyae be, “Vifofo Ƒe Agbanɔamedziwo.” Efo efe nufoa ta kple nya siawo be, “le esi míanɔ vifofowo fe azã ɖum zi ɖeka le fe me tefe la, ele be mí ɖeviwo míabu mía dzilawo ahaɖo to wo gbe sia gbe.”
Ƒe 1943 mee woɖo Teokrasi Subɔsubɔ Sukua, abe kpekpe siwo Yehowa Ðasefowo wɔna kwasiɖa sia kwasiɖa la dometɔ ɖeka ene, be woatsɔ akpe ɖe ɖeviwo kple tsitsiawo siaa ŋu woabi ɖe nufofo le dutofo me. Tso ɣemaɣi la, enye Biblia me hehenana si hã wɔa akpa vevi aɖe le nuxlɔ̃ame si wona dzilawo be woahe wo viwo la me.—Lododowo 22:6.
Le November 2005 me la, Simon, ɖevi si xɔ fe ade, le Switzerland (Suisse) la xlẽ Biblia zi gbãtɔ le Teokrasi Subɔsubɔ Sukua me. Anɔ abe fe ɖeka megbe ene la, wobia gbee le Yehowa Ðasefowo fe takpekpe aɖe si ame gbogbo aɖewo de la me. Aleke wòsena le eɖokui me ku ɖe Mawu subɔsubɔ ŋu?
Kristotɔwo fe kpekpewo dede dzɔa dzi na Simon ŋutɔ, si wɔe be wòdzea agbagba dea kpekpe ɖe sia ɖe, ne ɖeɖi te eŋu hã. Hekpe ɖe eŋu la, ewɔa ɖeka kple efe fomea me tɔwo le gbefãɖeɖedɔa wɔwɔ me. Ɣleti sia ɣleti la, emaa Gbetakpɔxɔ kple Nyɔ! magazineawo ɖekaɖeka 30 va ɖo 50 na ɖeviwo kple tsitsiawo siaa. Gakpe ɖe eŋu la, egblɔa Biblia me nyawo na fofoa si menye Ðasefo o zi geɖe hedea dzi fo nɛ be wòawɔ ɖeka kple fomea yewoade kpekpeawo.
Ðikeke aɖeke mele eme o be, dzila siwo hea wo viwo “le Yehowa fe amehehe kple susua mamla me” la kpɔa dzidzɔ geɖe ne wo viwo lɔ̃ xɔ hehe si wona wo hetsea dzɔdzɔenyenye fe kuwo.—Efesotɔwo 6:4; Yakobo 3:17, 18.—g07-E 08.
[Nɔnɔmetata si le axa 22]
Dorian, le suku
[Nɔnɔmetata si le axa 22]
Simon, le Fiaɖufe Akpata me


text: 5 Esi Tiro-fia+ Hiram se be wosi ami na Salomo wòzu fia ɖe fofoa tefe la, edɔ efe dɔlawo ɖe Salomo gbɔ, elabena Hiram nye David xɔlɔ̃ le efe agbenɔɣi katã.*+2 Eya ta Salomo hã dɔ ame ɖo ɖe Hiram+ be:3 “Ènyae nyuie be fofonye David mete ŋu tu xɔ na Yehowa efe Mawu la fe ŋkɔ o, le esi woho aʋa geɖe ɖe eŋu le goawo katã me ta, va se ɖe esime Yehowa tsɔ efe futɔwo de efe afɔ te.+4 Ke azɔ la, Yehowa nye Mawu na gbɔɖemem godoo va kpe.+ Tsitretsiɖeŋula aɖeke meli o, eye vɔ̃ aɖeke hã meli o.+5 Eya ta meɖoe be matu xɔ na Yehowa nye Mawu fe ŋkɔ, abe ale si Yehowa do ŋugbe na fofonye David ene be, ‘Viwò si matsɔ aɖo wò fiazikpui dzi ɖe tewòfe lae atu xɔ na nye ŋkɔ.’+6 Eya ta de se na wò amewo ne woatso sedertiwo nam le Lebanon.+ Nye subɔviwo awɔ dɔ kple wò subɔviwo, eye maxe home si nàdi be woaxe na wò subɔviwo la na wò, elabena wò ŋutɔ ènyae nyuie be mía dometɔ aɖeke menya atitsotso abe Sidontɔwo ene o.”+7 Esi Hiram se Salomo fe nyawo la, dzi dzɔe ŋutɔ, eye wògblɔ be: “Woakafu Yehowa egbea, elabena ena vi nyanu David ɖe efe dukɔ gã sia nu!”*+8 Eya ta Hiram dɔ ame ɖo ɖe Salomo, gblɔ be: “Mese gbe si nèɖo ɖem la. Mana woatso sedertiwo kple sesewutiwo abe ale si nèdi ene.+9 Nye subɔviwo atsɔ wo tso Lebanon ava fu la nu, eye mabla wo tatata ato fu dzi ayi tefe si nàɖo nam. Eye mana woatu ka wo le afi ma, ne nàva fɔ wo adzoe. Eye wò la, nu si medi be nàwɔ nam koe nye be, nàna nuɖuɖu nye afemetɔwo.”+10 Ale Hiram na sedertiwo kple sesewutiwo ale si nu Salomo di lae.11 Salomo hã tsɔ lu kɔr* akpe blaeve na Hiram be wòanye nuɖuɖu na efe afemetɔwo hekpe ɖe amititsetse fe ami nyuitɔ* kɔr blaeve ŋu. Esiae Salomo naa Hiram fe sia fe.+12 Yehowa na nunya Salomo abe ale si wòdo ŋugbe nɛ ene.+ Eye ŋutifafa nɔ Hiram kple Salomo dome, eye wobla nu kple wo nɔewo.13 Fia Salomo ɖo amewo dɔ sesẽ wɔlawoe le Israel katã; ame akpe blaetɔ̃ ye woɖo dɔ sesẽ wɔlawoe.+14 Eɖoa wo akpe ewoewo ɖe Lebanon ɣleti sia ɣleti. Wonɔa Lebanon ɣleti ɖeka, eye wonɔa afe ɣleti eve; eye Adoniram+ le dɔ sesẽ wɔlawo nu.15 Agbatedɔwɔla* akpe blaadre kple kpekpala+ akpe blaenyi le Salomo si le towo dzi,+16 hekpe ɖe Salomo fe amegã dɔdzikpɔla akpe etɔ̃ alafa etɔ̃+ siwo nɔ dɔa nu la ŋu.17 Eye fia la de se be woaɖe kpe gã siwo nye kpe xɔasiwo,+ ne woatsɔ kpe fufuwo+ aɖo xɔ la gɔme anyi.+18 Ale Salomo fe xɔtulawo kple Hiram fe xɔtulawo kpakple Gebaltɔwo+ trɔ asi le kpewo kple atiwo ŋu hena xɔ la tutu.


text: 4 Esi dukɔ blibo la katã nya tso Yordan vɔ ko la, Yehowa gblɔ na Yosua be:2 “Miɖe ŋutsu wuieve tso dukɔ la dome, to ɖeka ŋutsu ɖeka,+3 eye nàde se sia na wo be: ‘Mikɔ kpe wuieve le Yordan titina, le afi si nunɔlawo tɔ ɖo maʋamaʋãe+ la, eye miakɔ wo ɖe asi aɖada ɖe tefe si miatsi adɔ zã sia.’”+4 Eya ta Yosua yɔ ŋutsu wuieve siwo wòtia tso Israel-viwo dome, to ɖeka ŋutsu ɖeka,5 eye Yosua gblɔ na wo be: “Miyi Yehowa mia Mawu fe Aɖaka la ŋgɔ le Yordan titina, eye mia dometɔ ɖe sia ɖe nakɔ kpe ɖeka ɖe abɔta, ɖe Israel-viwo fe toawo fe xexlẽme nu,6 ne woanye dzesi le mia dome. Ne mia viwo* va bia mi gbe aɖe gbe be: ‘Nu ka tae kpe siawo le afii?’+ mahã la,7 migblɔ na wo be: ‘Elabena Yordan me tsiawo nu tso le Yehowa fe nubablaɖaka+ la ŋgɔ. Esi wòto Yordan me la, Yordan me tsiawo nu tso. Kpe siawo anye ŋkuɖodzinu na Israel-viwo ɖaa.’”+8 Eya ta Israel-viwo wɔ abe ale si tututu Yosua de se ene. Wokɔ kpe wuieve le Yordan titina, abe ale si tututu Yehowa gblɔe na Yosua ene, ɖe Israel-viwo fe toawo fe xexlẽme nu. Wokɔ wo yi afi si woatsi adɔ, eye woda wo ɖe afi ma.9 Yosua ɖi kpe wuieve hã ɖe Yordan titina le afi si nunɔla siwo kɔ nubablaɖaka la tsi tsitre ɖo,+ eye wole afi ma va se ɖe egbe sia.10 Nunɔla siwo kɔ Aɖakaa la tsi tsitre ɖe Yordan titina va se ɖe esime wowɔ nu siwo katã fe se Yehowa de na Yosua be wòagblɔ na dukɔa la vɔ, le se siwo katã Mose de na Yosua la nu. Ɣemaɣi la, dukɔ la zɔ kabakaba tso tɔa.11 Esi dukɔ bliboa tso tɔa vɔ la, nunɔlawo kɔ Yehowa fe Aɖaka la va tɔa godo le dukɔ la ŋkume.+12 Eye Ruben viwo, Gad viwo kple Manase-to afã la bla aʋakpa+ dze Israel-viwo ŋgɔ tso tɔa abe ale si Mose de se na wo ene.+13 Aʋawɔla siwo ade akpe blaene ye bla aʋakpa tso tɔa le Yehowa ŋkume yi Yeriko tagba.14 Yehowa do gã Yosua le Israel blibo la katã ŋkume+ gbe ma gbe, eye wode bubu gã eŋu* le efe agbemeŋkekewo katã me, abe ale si ko wode bubu gã Mose ŋu ene.+15 Azɔ Yehowa gblɔ na Yosua be:16 “Gblɔ na nunɔla siwo kɔ Ðaseɖiɖiɖaka+ la be woado go le Yordan me.”17 Eya ta Yosua gblɔ na nunɔlawo be: “Mido go le Yordan me.”18 Esi nunɔla siwo kɔ Yehowa fe nubablaɖaka+ la do go le Yordan titina, eye nunɔlawo fe afɔfome nya ka fufuife ko la, Yordan me tsiawo gate sisi, eye woɖɔ gbagba ɖe goawo katã dzi+ abe tsã ene.19 Dukɔ la tso Yordan le ɣleti gbãtɔ fe ŋkeke ewolia dzi, eye wofu asaɖa anyi ɖe Gilgal+ le Yeriko fe ɣedzefelifo dzi.20 Ke Yosua ɖi kpe wuieve siwo wofɔ le Yordan me la ɖe Gilgal.+21 Eye wògblɔ na Israel-viwo be: “Ne mia viwo va bia mi gbe aɖe gbe be: ‘Kpe siawo gɔme ɖe?’+ hã la,22 ekema miaɖe eme na mia viwo be: ‘Ƒufuifee+ Israel to tsò Yordan,23 esime Yehowa mia Mawu na Yordan me tsiawo mie le wo ŋgɔ va se ɖe esime wotsoe, abe ale si tututu Yehowa mia Mawu wɔ Ƒudzĩ la, esime wòna wòmie le mía ŋgɔ va se ɖe esime míetsoe ene.+24 Ewɔ esia be anyigbadzidukɔwo katã nanya ale si gbegbe Yehowa fe alɔkame sẽe,+ ale be miavɔ̃ Yehowa mia Mawu la ɣesiaɣi.’”


text:
Videohafofowo—Aleke Mawɔ Awɔ Tiatia Nyuiwo?
Sɔhɛwo Biana Be . . .
Videohafofowo—Aleke Mawɔ Awɔ Tiatia Nyuiwo?
“Ne mekpɔ hadziha alo ha si ŋu nya ku ɖo fe ŋkɔ le television dzi la, ɣemaɣie meʋua television dɔwɔfe bubu.”—Casey.
VIDEOHAƑOƑOWO—sɔhɛ geɖewo kpɔa dzidzɔ ɖe wo ŋu vevie ŋutɔ. Gake abe alesi nyati sia siwo tre ɖe enu fe ɖe si do ŋgɔ ɖee fia ene la, gbɔdɔdɔ fe agbegbegblẽnɔnɔ nyɔŋuwo kple ŋutasẽnuwɔna dovoɖinamewoe nɔa videohafofo geɖe me. * Nyatefee, ne modzakaɖeɖe fomevi aɖe dea nusiwo dzi Mawu meda asi ɖo o fe dzi fo la, ele be Kristotɔ natsrii. Gake menye videohafofowo katãe dze gaglãa be wonye nu gbegblẽ o. Wo dometɔ aɖewo anyo vaseɖe afi aɖe ya teti. Adze abe ɖe vɔ̃ɖinyenye medze le bubuwo me o ene. Ke hã nufiame siwo màkpɔ adze sii bɔbɔe be wotsi tre ɖe nusi Mawu fe Nya la gblɔ ŋu o nɔa video mawo me.
Ne dziwòlawo lɔ̃ ɖe edzi be nàte ŋu akpɔ videohafofowo la, ke ahiã be nàtia wo me eye nàzã wò ‘sidzedze ŋutete’ si nètsɔ Biblia na hehee ale be nàte ŋu ade vovototo nusi sɔ kple nusi mesɔ be nàkpɔ o la dome. (Hebritɔwo 5:14) Biblia fe gɔmeɖose kawoe ate ŋu akpe ɖe ŋuwò le go sia me? Mawunyakpukpui kple wo ŋuti numeɖeɖe aɖewo siwo gbɔna ate ŋu akpe ɖe ŋuwò.
Lododowo 4:23: “Dzɔ wò dzi ŋu wu nuwo katã, elabena eya me agbe tsona.” Ðe kamedefefewɔnu alo hafonu aɖe le asiwò si le vevie na wòa? Ðikeke mele eme o be àdze agbagba ana wòanɔ nɔnɔme nyui me eye nàdae ɖe tefe si le dedie godoo. Màdi gbeɖe be yeadae ɖe ablɔdzi ame aɖeke fe dzikpɔkpɔ te manɔmanɔe o, le aɖabafofo ʋɛ aɖewo gɔ̃ hã me o, elabena woate ŋu agblẽe alo afii. Ẽ, àkpɔ eta. Nenema kee wòle be nàwɔ nyametsotso be yeakpɔ yefe dzi ta be màgadee afɔku me le aɖabafofo ʋɛ aɖewo gɔ̃ hã me to mɔɖeɖe be modzakaɖeɖe dzakaɖawo nafo ɖii o me.
Efesotɔwo 2:1, 2: “Eye wògbɔ agbe miawo hã, amesiwo nye ame kukuwo le dzidadawo kple nuvɔ̃wo me, esiwo me miezɔna le tsã le xexe sia me fe ŋɔli me nu, le yameŋusẽ fe fia, si nye gbɔgbɔ, si le ŋu sẽm azɔ le vi sẽtowo me la nu.” Ya lae nye xexeame fe gbɔgbɔ, alesi wobua tamee kple agbenɔnɔ siwo wɔnɛ be wowɔa mawumavɔ̃mavɔ̃nuwo. Gbɔgbɔ sia dzena le videohafofo geɖewo me eye etsi tre ɖe Mawu fe gbɔgbɔ, si tsea ku siwo nye dzidzɔ, ŋutifafa, kple ɖokuidziɖuɖu, la ŋu le go sia go me.—Galatiatɔwo 5:22, 23.
Timoteo II, 2:22: “Si le ɖekakpuinyenye fe nudzodzrowo nu.” Ðeko gbɔdɔdɔ fe nuwɔnawo kpɔkpɔ—ɣeyiɣi kpui aɖe woɖadze o—ana dzodzro si le mewò nu nagasẽ ɖe edzi. Sɔhɛ geɖewo lɔ̃ ɖe edzi be esesẽna na yewo be yewoaŋlɔ nu mawo tɔgbe siwo yewokpɔ la be; woagate ŋu anɔ wo ŋu bum enuenu gɔ̃ hã. Ðekakpui aɖe si ŋkɔe nye Dave, si kpɔ video si nyɔa dzodzro vɔ̃ ɖe ame me ʋu eme be: “Le ema megbe la, ɣesiaɣi si mase ha ma la, meɖoa ŋku video sia dzi.” Eyata video siawo kpɔkpɔ ate ŋu anyɔ gbɔdɔdɔ fe agbegbegblẽnɔnɔ fe dzodzro ɖe ame me.—Korintotɔwo I, 6:18; Kolosetɔwo 3:5.
Lododowo 13:20: “Ne ède ha kple bometsilawo la, àzu ame gbegblẽ.” Bia ɖokuiwò be, ‘Ðe makplɔ ŋutasẽlawo, gbɔgbɔyɔlawo, ahamulawo, alo agbegbegblẽnɔlawo va afenye mea?’ Hadede kple amesiawo to television dzi sɔ kple wo kpekpe va afewò mee. Ðe nusia wɔwɔ ana ‘nàzu ame gbegblẽa’? Kimberly gblɔ be: “Mekpɔe le nudzɔdzɔ aɖewo me esime nyɔnuviwo do awu siwo wokpɔ nyitsɔ laa le videohafofo aɖe si nyɔa seselelãme gbegblẽ ɖe ame me alo nɔ ɣe siwo wokpɔ le eme la ɖum le kplɔ̃ɖofe aɖe.” Ðewohĩ wò hã èkpɔ nu ma tɔgbe kpɔ. Amesiwo medea bubu mawumegɔmeɖosewo ŋu o sɔsrɔ̃ wɔe be sɔhɛ siawo ɖee fia be yewote “ame gbegblẽ” zuzu xoxo. Eyata dze agbagba ɖesiaɖe nàtsri ‘hadede vɔ̃’ fomevi ɖesiaɖe.—Korintotɔwo I, 15:33.
Psalmo 11:5: “Yehowa doa ame dzɔdzɔe kpɔna, ke efe luʋɔ léa fu ame vɔ̃ɖi kple amesi lɔ̃a ŋutasẽnuwɔwɔ la.” Ne míekpɔa video siwo dea ŋutasẽnuwɔwɔ manyatana ɖigbɔwo fe dzi fo la, ne mede ɖeke o la, ɖe mana woasusu be míenye ‘ŋutasẽnulɔ̃lawo’ oa?
Tiatiawɔwɔ fe Kuxi La
Esi “xexeme blibo la katã le vɔ̃ɖitɔ la me” ta la, esesẽna ŋutɔ be woakpɔ modzakaɖeɖe si xexeame fe tamebubu kple agbenɔnɔ mefo ɖii o. (Yohanes I, 5:19) Television dɔwɔfe aɖewo siwo ɖea videohafofowo ate ŋu anɔ nu tɔŋkuwo ɖem fia atraɖii. Ne agbegbegblẽnɔnɔ alo ŋutasesẽ medze gaglãa le nusi ɖem wole me o hã la, zi geɖe la, edea xexeame fe gbɔgbɔ fe dzi fo. Hadzila xɔŋkɔ aɖe gblɔ be television dɔwɔfe nyanyɛ aɖe si ɖea videohafofowo “dzudzɔ videohafofowo ɖeɖe hetrɔ ɖe ‘agbenɔnɔ fomevi aɖewo fiafia ame’ ŋu.”
Egbɔkpɔnua adze nu bɔbɔe: Ne video aɖe tɔ ŋku la, ke ʋu television dɔwɔfe bubu. Kuxiae nye be ehiã be nànɔ ŋudzɔ nenema ke ne èle television kpɔm le dɔwɔfe bubuwo hã. Wo dometɔ aɖewo ɖea nukpɔkpɔ siwo me ŋutasẽnuwɔna alo nusiwo tɔ ŋku alo amesiwo wɔa ŋukpenanuwo le gbɔdɔdɔ gome dzena le gaglãa. Ele eme baa be dzi ate ŋu aku wò—ɖewohĩ wòati wò—ne èle vivi sem le nane si ɖem wole me evɔ nàganɔ ŋudzɔ be yeaʋu television dɔwɔfe bubu. Eye ɣeaɖewoɣi la, kaka nàʋu dɔwɔfe bubu la, nu gblẽ le ŋuwò xoxo. Agbegbegblẽnɔnɔ fe nukpɔkpɔ la tsi susu me na wò xoxo. Ke hã kakaɖedzi nenɔ asiwò be Yehowa Mawu ayra ɖe agbagba ɖesiaɖe si nàdze anukwaretɔe be nàkpɔ wò dzi ta la dzi.—Samuel II, 22:21.
Afɔɖeɖe nyui bubuwo li siwo ate ŋu akpe ɖe ŋuwò. Casey, amesi míeyɔ va yi gblɔ nusi wòkpɔ be ekpena ɖe ame ŋu: “Zi geɖe la, woɖea hadziha la kple haa fe tanya le videoa fe gɔmedzedze. Ŋkɔ aɖe nɔa hadzihawo ŋu, eyata ànya hadziha kple ha ɖesiaɖe kloe siwo tɔgbe manyo o. Eyata ne mekpɔ hadziha alo ha si ŋu nya ku ɖo fe ŋkɔ le television dzi la, ɣemaɣie meʋua television dɔwɔfe bubu. Kaka woanya dze egɔme teti ko.”
‘Nyatefe Toto le Wò Dzi Me’
Ne ènya Biblia fe gɔmeɖosewo nyuie gɔ̃ hã la, ele bɔbɔe be nàte ŋu ava dze nu tɔŋkuwo lɔlɔ̃. Alekee? To ɖokuiwò ta ʋiʋli me. (Yakobo 1:22) Biblia gblɔ na mí be Yehowa xɔlɔ̃e nye amesi ‘toa nyatefe le efe dzi me.’ (Psalmo 15:2) Eyata ɖi anukware na ɖokuiwò. Tsri ameɖokuibeble. Ne èkpɔ be yele nane si ŋu nya ku ɖo kpɔkpɔ nu ɖem la, ke bia ɖokuiwò se be, ‘Le nyatefe me, ɖe Yehowa akpɔ dzidzɔ ɖe nusi kpɔm mele la ŋua?’ Ðo ŋku edzi be, zi geɖe la menye nusi nyo alo nusi gblẽ ɖeɖe nyanyae nye kuxia o ke boŋ eɖoɖo be yeawɔ nusi nyo lae! Ele be nàbu mia kple Yehowa dome fomedodo be ele vevie wu modzakaɖeɖe fomevi ɖesiaɖe.—Korintotɔwo II, 6:17, 18.
Zi geɖe la, dzimevesusu alo eɖoɖo ɖe kple ɖee be yeadze agbagba awɔ tiatia ɖeɖe mesɔ gbɔ o. Eɖoɖo ɖe tame ko alea me ate ŋu agblẽ enumake ne metɔ afɔ to sesĩe o. Biblia gblɔ alesi Mawu fe ame Hiob ɖoe kplikpaa be yeakpɔtɔ anye nutefewɔla na ye srɔ̃ na mí. Hiob gblɔ be: “Mebla nu kple nye ŋku, eye aleke lawɔ malé ŋku ɖe ɖetugbi ŋu?” (Hiob 31:1) Bu eŋu kpɔ! Hiob bla nu kple eɖokui be yeaɖo seɖofe na nusiwo yeaɖe mɔ na yefe ŋku wòakpɔ. Wò hã àte ŋu awɔ nu ma tɔgbe tututu. Ðoe kplikpaa—wòanye ŋugbedodo tɔxɛ na ɖokuiwò—be yemakpɔ nu gbegblẽ o. Ðo seɖofe na ɖokuiwò. Tsɔe de gbedodoɖa me. Emegbe ɖi anukware na wò nubabla la, eye nàŋlɔe ɖi gɔ̃ hã ne èkpɔ be emae akpe ɖe ŋuwò. Ne èhiã kpekpeɖeŋu bubu la, nukatae màɖo dze tso eŋu na ame tsitsi aɖe si dzi nèka ɖo—le kpɔɖeŋu me, dziwòlawo o?
Le afɔku siwo le videohafofowo me ta la, Kristotɔ sɔhɛ geɖewo tso nya me be yewomakpɔe kura o. Nuka kee ɖanye wò nyametsotso le go sia me o, wɔ wò sidzedze ŋutete ŋudɔ. Lé dzitsinya nyui me ɖe asi. Ne èku ɖe modzakaɖeɖe siwo sɔ eye wònaa dzidzeme ame ɖeɖeko ŋu la, àte ŋu afo asa na afɔku hehe va ɖokuiwò dzi eye àkpɔ mia kple Yehowa dome fomedodo hã ta.
[Etenuŋɔŋlɔwo]
^ mm. 4 Kpɔ nyati si nye “Sɔhɛwo Biana Be . . . Ðe Mate Ŋu Akpɔ Videohafofowoa?” si dze le March 8, 2003, fe tata me.
[Nɔnɔmetata si le axa 21]
Togbɔ be video aɖewo madze gaglãa be agbegbegblẽnɔnɔ dze le wo me o hã la, wodea nukpɔsusu gbegblẽwo fe dzi fo
[Nɔnɔmetata si le axa 22]
Ðoe kplikpaa be yemakpɔ nusiwo Mawu tsri o


text: 4 Esi Mordekai+ se nya siwo katã dzɔ la,+ edze efe awuwo, ta akpanya eye wòsi dzofi. Eye wòdo go yi du la me hele avi fam sesĩe nublanuitɔe.2 Eva tɔ ɖe keke fia la fe agbo nu, gake mege ɖe eme o, elabena ame aɖeke mekpɔ mɔ ata akpanya age ɖe fia la fe agbo la me o.3 Eye konyifafa gã aɖe ɖo Yudatɔwo dome le nuto+ ɖe sia ɖe si me fia la fe nya kple efe se la de, wotsi nu dɔ,+ wofa avi, eye wofa konyi ŋutɔ. Wo dometɔ geɖe ta akpanya mlɔ anyi ɖe dzofi me.+4 Esi Esta fe ɖetugbui siwo subɔnɛ kple efe afedzikpɔlawo va egbɔ hegblɔe nɛ la, fianyɔnu la xa nu vevie. Eye wòɖo awuwo ɖe Mordekai be wòatsɔ aɖɔli efe akpanya la, ke mexɔ wo o.5 Eye Esta yɔ Hatak, si nye fia fe afedzikpɔlawo* dometɔ ɖeka, ame si fia la ɖo be wòasubɔe la, eye wòdɔe ɖo ɖe Mordekai gbɔ be yeanya nu si dzɔ kple nu si ta wòwɔ alea ɖo.6 Eya ta Hatak yi Mordekai gbɔ le dua fe ablɔ si dze ŋgɔ fiasã fe agbo nu.7 Mordekai gblɔ nu siwo katã dzɔ ɖe edzi kple ga home+ si Haman do ŋugbe be yeaxe woatsɔ ade fia fe kesinɔnudzraɖofe ɖe Yudatɔwo ta ne woatsrɔ̃ wo la ŋu nyawo katã nɛ.+8 Etsɔ se si wode le Susan*+ be woatsrɔ̃ wo gbidii fe agbalẽ ɖeka hã nɛ be wòatsɔe afia Esta, ne wòaɖe nu me nɛ, eye wòdɔe+ be wòayi fia la gbɔ aɖe kuku nɛ be wòave yefe dukɔ la nu.9 Ale Hatak va gblɔ Mordekai fe nyawo na Esta.10 Eye Esta ɖo nyaa ŋu na Hatak hedɔe ɖe Mordekai+ gbɔ bena:11 “Fiaŋumewo kple ame siwo le fiaɖufea fe nutowo* katã me nyae be ŋutsu sia ŋutsu alo nyɔnu sia nyɔnu si ayi fia gbɔ le xɔxɔnu emetɔ+ la me, evɔ womeyɔe hafi o la, se ɖeka koe li, si nye be woawui; negbe ɖe fia la do efe sikafiatikplɔ+ la ɖee ko hafi wòatsi agbe. Ke ŋkeke blaetɔ̃e nye esi womeyɔm be mava fia la gbɔ o.”12 Esi wova gblɔ Esta fe nyawo na Mordekai la,13 eɖo eŋu na Esta be: “Mègabu xaa be esi yele fia fe afe me ta la, yeatsi agbe le Yudatɔ bubuawo katã dome o.14 Eya ta ne èzi kpi le ɣeyiɣi sia me la, gbɔdzɔe kple ɖeɖe atso afi bubu+ ava na Yudatɔwo; ke wò ŋutɔ kple fofowò fe afe ya miatsrɔ̃. Eye ame kae nya ne ɣeyiɣi sia tɔgbi tae fianyɔnu fe ɖofea su asiwò ɖo?”+15 Eye Esta ɖo eŋu ɖo ɖe Mordekai be:16 “Yi ɖafo Yudatɔ siwo katã le Susan* la nu fu, eye mitsi nu dɔ+ ɖe tanye. Migaɖu nu alo ano nu o ŋkeke etɔ̃+ sɔŋ, zã kple keli. Nye kple nye dɔlanyɔnuwo hã míatsi nu adɔ. Eyome mayi fia la gbɔ, togbɔ be mele se nu o hã, eye ne woawum la, wonewum faa.”17 Ale Mordekai dze mɔ yi ɖawɔ abe ale si tututu Esta de se nɛ ene.


text:
Ŋkuléle Ðe Xexeame Ŋu
Ŋkuléle Ðe Xexeame Ŋu
▪ Spain dziɖuɖua ɖoe be woanɔ adzɔ siwo dumeviwo xe la fe akpa 1 le 100 me, fe afã tsɔm na dɔmenyo habɔbɔwo loo alo Katoliko habɔbɔwo, gake adzɔa xelawo ŋutɔe atia habɔbɔ si woatsɔe na. Togbɔ be Spaintɔ 80 le alafa me gblɔna be Katolikotɔwoe yewonye hã la, wo dometɔ 20 le alafa me koe tiae be woaɖo gaa ɖe Katoliko habɔbɔwo.—EL PAÍS, SPAIN.
▪ Amewo fe agbenɔfe ŋuti kɔntabubu si Akɔntabuhabɔbɔ aɖe wɔ ɖee fia be “amesi xɔ fe 30 eye wònoa atama la aku do ŋgɔ na amesiwo menonɛ o; ne ŋutsue wònye la, aku fe atɔ̃ kple afã do ŋgɔ, eye ne nyɔnue wònye la, aku fe ade kple afã do ŋgɔ.” Gake ɖewohĩ amesi dzudzɔ atama nono esime wòxɔ fe 30 la maku le dɔléle si atamanono hena vɛ ta o.—THE TIMES, ENGLAND.
▪ Le fe 2004 me la, mɔ̃memi si wozã le xexeame gbesiagbe fe agbɔsɔsɔ dzi ɖe edzi tso gago gã miliɔn 79, akpe 700 kloe va ɖo miliɔn 82, akpe 400. Mɔ̃memi agbɔsɔsɔme si Amerika kple China tɔwo zã la gbɔe dzidziɖedzi sia fe afã kloe tso, eye fifia Amerikatɔwo zãna mɔ̃memi gago gã miliɔn 20, akpe 500, eye Chinatɔwo zãna gago gã miliɔn 6, akpe 600 gbesiagbe.—VITAL SIGNS 2005, WORLDWATCH INSTITUTE.—g2/06.
“Kpɔ Ŋudzedze ɖe Dɔ si Dawò Wɔna Ŋu”
Amesiwo léa ŋku ɖe dɔwɔnyawo ŋu bu akɔta be, ne ɖe woaxe fe na Canada vidada si medea dɔme o, siwo si sukuvi eve le, ɖe dɔ siwo katã wòwɔna ta la, ga si wòakpɔ fe sia fe anye Canada dɔlar 163,852. Nyadzɔdzɔgbalẽ si nye Vancouver Sun gblɔ be ga si woaxe na ame akpa gãtɔ ɖe “gafofo 100 fe dɔwɔwɔ le kwasiɖa me, si nye dɔ wɔwɔ gafofo 15 hena ŋkeke ade kple gafofo 10 le ŋkeke adrelia dzi,” dzie wonɔ te ɖo bu ga sia. Dɔ si vidada siawo wɔna la dometɔ aɖewoe nye ɖeviwo dzi kpɔkpɔ, nu fiafia, ʋu kuku, nu ɖaɖa, dɔnɔ dzi kpɔkpɔ, kple afeme dzadzra ɖo. Nyadzɔdzɔgbalẽa ɖo aɖaŋu be: “Kpɔ ŋudzedze ɖe dɔ siwo dawò wɔna ŋu: Ðewohĩ ewɔa dɔ wu alesi nèbui.”—g2/06.
Sɔhɛwo fe Tiatia Siwo Tsi Tre Ðe Wo Nɔewo Ŋu
Jyväskylä Yunivɛsiti si le Finland fe nyadzɔdzɔgbalẽ aɖe ka nya ta be Finlandtɔ siwo nye sɔhɛwo dometɔ geɖe va le “alesi wòdze be ame nanɔ agbee la ɖom na wo ɖokui.” Nyadzɔdzɔgbalẽa gblɔ be nusi bɔ egbea enye be “amewo tiana nusi wokpɔ be esɔ la tsoa tefe vovovowo abe ɖe wole nu flem le asime ene.” Wofe tiatiawo tsia tre ɖe wo nɔewo nu ɣeaɖewoɣi. Le kpɔɖeŋu me, sɔhɛ aɖewo xɔe se be ele vevie be woama dukɔa fe kesinɔnuwo sɔsɔe; gake le ɣeyiɣi ma ke me la, “wova le ebum hã be ele be yewoaʋli ho vevie be nusi dim yewole nasu yewo si, ne ahiã akpasesẽnuwɔwɔ kura gɔ̃ hã.”—g2/06.
Kluvinyenye si Li Egbea
Dukɔ Ƒofuawo fe Dukɔwo Dome Dɔwɔlawo fe Habɔbɔ fe numekuku aɖe gblɔ be: “Le Xexeame katã la, wozi ame miliɔn 12, akpe 300, ya teti dzi be woawɔ dɔ si womedi o.” Wosusu be amesiawo dometɔ miliɔn 2, akpe 400, nye amesiwo wodzra wozu kluviwo. Dɔ siwo wozina ɖe wo dzi dometɔ aɖewo nye gbolowɔwɔ, asrafodɔwo, kple awɔbadɔ siwo ta woxea fe sue aɖe alo ɖeke kura o ɖo, le esi wònye fea aɖe nue wole dɔa wɔm ɖo ta. Dukɔ Ƒofuawo fe Habɔbɔ sia fe dɔdzikpɔlagã Juan Somavia gblɔ be dɔwɔwɔ alea “nye ame fe gomenɔamesi xɔxɔ le esi kple bubu mademade eŋu.”—g3/06.
Amewo fe Nɔnɔme ɖe Kesinɔnuwo Kpɔkpɔ Ŋu
ABC News Online ka nya ta be, numekuku aɖe si Australiatɔwo fe numekuhabɔbɔ aɖe wɔ tso amewo fe nɔnɔme ɖe kesinɔnuwo kpɔkpɔ ŋu ɖee fia be ne wotsɔ Australiatɔwo fe kesinɔtɔ gãtɔwo dometɔ 20 la, ame 1 koe buna be nu dze edzi na ye le agbe me. Numekuhabɔbɔa dzi kpɔla Clive Hamilton gblɔ be: “Zi alesi ame fe kesinɔnuwo le dzidzim ɖe edzi la, zi nenemae nusiwo wòkpɔna megava dzea eŋu o.” Le nyatefe me la, hotsuitɔ gãtɔwo dometɔ 13 le alafa me koe sena le wo ɖokui me be nu dze edzi na yewo le agbe me. Hamilton gblɔ kpee be: “Esɔ be woabia nusitae wònye be amewo tia ga yome vevie wu nusianu, evɔ wòdze fã be nu bubuwoe nana ame kpɔa dzidzeme ŋutɔŋutɔ le agbe me hafi.—g4/06.


text:
Filipitɔwo
4 Eya ta nɔvinye lɔlɔ̃tɔ siwo le dzroyem vevie, mi ame siwo nye nye dzidzɔ kple nye dziɖuɖukuku,+ nye lɔlɔ̃tɔwo, minɔ te sesĩe+ alea le Afetɔ la me.
2 Mele nu xlɔ̃m Ewodia, eye mele nu xlɔ̃m Sintike, be wofe tamesusu nawɔ ɖeka le Afetɔ la me.+ 3 Ɛ̃, mele kuku ɖem na wò hã, nye hadɔwɔla vavã, be nànɔ kpekpem ɖe nyɔnu siawo ŋu, ame siwo ʋli kplim aduadu le nya nyui la ta hekpe ɖe Klemens kpakple hanyedɔwɔla susɔeawo ŋu, ame siwo fe ŋkɔwo le agbegbalẽa me.+
4 Dzi nedzɔ mi le Afetɔ la me ɣeawokatãɣi. Megale egblɔm ake be, dzi nedzɔ mi!+ 5 Amewo katã nanyae be nugɔmeselawo+ mienye. Afetɔ la gogo. 6 Migatsi dzimaɖi le naneke ŋuti o,+ ke boŋ le nu sia nu me la, mito gbedodoɖa kple kokofofo kpakple akpedada dzi miana Mawu nanya miafe dzimedidiwo;+ 7 eye Mawu fe ŋutifafa,+ si fo gɔmesesewo katã ta la, adzɔ miafe dziwo+ kple miafe tamesusuwo ŋu to Kristo Yesu dzi.
8 Mlɔeba la, nɔviwo, nu siwo katã nye nyatefe, nu siwo katã dze na bubu, nu siwo katã le dzɔdzɔe, nu siwo katã le dzadzɛ, nu siwo katã dze na lɔlɔ̃, nu siwo katã ŋu wofoa nu nyui le, nu siwo katã nye nuwɔna nyui, kple nu siwo katã dze na kafukafu la, minɔ nu siawo ŋu bum.+ 9 Nu siwo miesrɔ̃, eye miexɔ, eye miese, eye miekpɔ le gbɔnye la, minɔ nu siawo dzi;+ ekema ŋutifafa fe Mawu la anɔ anyi kpli mi.
10 Mele dzidzɔ geɖe kpɔm le Afetɔ la me be miegatsɔ ɖe le eme nam ake.+ Togbɔ be mienɔ ŋunye bum hã la, mɔnukpɔkpɔ mesu mia si mieɖee fia o. 11 Menye ɖe mele esia gblɔm abe ɖe nu hiãm ene o, elabena mesrɔ̃e be le nɔnɔme ɖe sia ɖe me la, nu siwo le asinye la nadze ŋunye.+ 12 Menya ale si nu hiãa ame,+ eye menya ale si nu bɔna ɖe ame si. Le nu sia nu kple nɔnɔme ɖe sia ɖe me la, mesrɔ̃ nu ɣaɣla sia be, manya ale si woɖia fo kple ale si dɔ wua ame, ale si nu bɔna ɖe ame si kple ale si nu hiãa ame. 13 Metea ŋu wɔa nuwo katã to ame si doa ŋusẽm la dzi.+
14 Gake miewɔe nyuie be miekpe ɖe ŋunye le nye xaxawo me. 15 Le nyatefe me la, mi Filipitɔwo mienyae hã be esi miexɔ nya nyui la vɔ eye medzo le Makedonia la, hame aɖeke meɖo nunana ɖem o, eye nyemexɔ ɖeke tso wo gbɔ o, negbe tso miawo gbɔ ko;+ 16 elabena esime menɔ Tesalonika la, mieɖo nu siwo hiãm la ɖem, menye zi ɖeka ko o, ke boŋ zi eve sɔŋ. 17 Menye be nunana dim mele o, ke boŋ kutsetse si ana miakpɔ viɖe geɖe ɖe edzi la dim mele. 18 Ke nu siwo katã hiãm la le asinye wògbɔ edzi. Meyɔ gba go fifia esi mexɔ nu siwo mieɖo ɖem to Epafrodito+ dzi la, nu siwo nye ʋeʋẽ lilili,+ vɔsa nyui, si dzea Mawu ŋu. 19 Nye Mawu hã ana nu siwo katã ahiã mi+ la mi le efe kesinɔnuwo nu le ŋutikɔkɔe me to Kristo Yesu dzi. 20 Ke mía Mawu kple Fofo la tɔ nanye ŋutikɔkɔe tso mavɔ me yi mavɔ me. Amen.
21 Mido gbe na ame kɔkɔe siwo katã wɔ ɖeka kple Kristo Yesu la nam. Nɔvi siwo le gbɔnye la do gbe na mi. 22 Ame kɔkɔewo katã do gbe na mi, vevietɔ ame siwo le Kaisaro fe me.+
23 Afetɔ Yesu Kristo fe amenuveve nanɔ anyi kple gbɔgbɔ si mieɖena fiana la.


text:
6-12 décembre
KOJOÐOTƆWO WEMA 6-7
Ehajiji 38 koɖo gbedodoɖa
Enuɖetinɔnyɔwo (Minici 1)
MAWU NYƆ MƐ DƆKUNUWO
“Zan ao ŋsɛn”: (Minici 10)
Bibla mɛ nuveviwo: (Minici 10)
Kojoɖotɔwo Wema 6:27—Lé Ʒedeɔn kpɔwɛ lɔ kpenɔdo mì nu le kunuɖeɖedɔ lɔ mɛ doɔ? (w05 1/15 26 mm. 6)
Ci èhlɛn Bibla kwɛshila cɛ mɛ tɔ ɖe, enuvevi ciwo èkpɔ so Yehowa, kunuɖeɖedɔ lɔ alo nubuɖe nu ciwo nu èji mɔ yeaxo nuxu soɔ?
-
Bibla hlɛnhlɛn: (Minici 4) Kojoɖotɔwo Wema 6:1-16 (th enukplakpla 10)
NÀ NƆ AO SUMƆSUMƆDƆ ANYƆ DOJI
Yiyi ŋkɔtɔ video: (Minici 5) Enyɔlekpɔ. Nu nɔ woaxo video ci yí nyi Yiyi ŋkɔtɔ: Bibla—Rɔm 15:4. Nu nɔ woaɖo te video lɔ le fini eci te hwɛɖeka le, keŋ abiɔ nyɔ ciwo yí ze le video lɔ mɛ se.
Yiyi ŋkɔtɔ: (Minici 4) Tɔ ji koɖo kpɔwɛ seŋkannyɔ lɔ. Na Se vivi nɔ agbe lɔ sɔyi mavɔ! wemagbaja lɔ. (th enukplakpla 6)
Yiyi ŋkɔtɔ: (Minici 4) Tɔ ji koɖo kpɔwɛ seŋkannyɔ lɔ. Na Se vivi nɔ agbe lɔ sɔyi mavɔ! wemagbaja lɔ amɛ lɔ, yí anu lé awɛ akpɔ eka ji tɔ ni. (th enukplakpla 15)
KRISTOTƆWO GBENƆNƆ
“Gbɔngbɔn kɔkɔɛ na wowa edɔ gbɔnnugbɔnnu ɖeka”: (Minici 15) Enyɔlekpɔ. Nu nɔ woaxo video ci yí nyi Lé wowa “Yehowa habɔbɔ lɔ le dɔ ji” video lɔ.
Hamɛ Bibla nukplakpla: (Minici 30) w18.01 22-24 mm. 1-8
Etacunɔnyɔwo (Minici 3)
Ehajiji 111 koɖo gbedodoɖa


text: 10 Le Abimelek megbe la, Tola, Pua vi, Dodo vi, ame si tso Isakar-to la me, do be yeaxɔ na Israel.+ Enɔ Samir le Efrayim tonuto la me.2 Edrɔ̃ ʋɔnu na Israel fe blaeve vɔ etɔ̃. Emegbe Tola ku, eye woɖii ɖe Samir.3 Eya megbe Gileadtɔ Yair do, eye wòdrɔ̃ ʋɔnu na Israel fe blaeve vɔ eve.4 Viŋutsu blaetɔ̃ nɔ esi, wodoa tedzi blaetɔ̃, eye du blaetɔ̃ nɔ wo si, woyɔa du siawo be Havot-Yair+ va se ɖe egbe; wole Gilead-nyigba dzi.5 Emegbe Yair ku, eye woɖii ɖe Kamon.6 Israel-viwo gawɔ nu si nye vɔ̃ le Yehowa ŋkume,+ eye wosubɔ Baalwo,+ Astoretwo, Aram* mawuwo, Sidon mawuwo, Moab mawuwo,+ Amonitɔwo fe mawuwo+ kple Filistitɔwo fe mawuwo.+ Ale wogblẽ Yehowa ɖi, eye womesubɔe o.7 Eya ta Yehowa fe dɔmedzoe bi ɖe Israel ŋu, ale be wòtsɔ wo dzra na Filistitɔwo kple Amonitɔwo.+8 Ale wosẽ ŋuta le Israel-viwo ŋu hete wo ɖe anyi vevie le fe ma me—wote Israel-vi siwo katã le Yordan fe go kemɛ dzi le Amoritɔwo fe anyigba si le Gilead la dzi ɖe anyi fe wuienyi sɔŋ.9 Amonitɔwo tsoa Yordan-tɔsisia hã va wɔa aʋa kple Yuda, Benyamin kple Efrayim fe afe la; eye Israel ɖo xaxa gã aɖe me.10 Eye Israel-viwo yɔ Yehowa be wòaxɔ na yewo+ hegblɔ be: “Míewɔ nu vɔ̃ ɖe ŋuwò, elabena míegblẽ mía Mawu la ɖi hesubɔ Baalwo.”+11 Ke Yehowa gblɔ na Israel-viwo be: “Ðe nyemeɖe mi tso Egiptetɔwo,+ Amoritɔwo,+ Amonitɔwo, Filistitɔwo,+12 Sidontɔwo, Amalektɔwo kple Midiantɔwo si me esime wote mi ɖe anyi oa? Esi miedo ɣli yɔm la, meɖe mi tso wo si me.13 Ke miegblẽm ɖi hesubɔ mawu bubuwo.+ Esia tae nyemagaɖe mi azɔ o.+14 Miyi ɖayɔ mawu siwo mietia la ne woakpe ɖe mia ŋu.+ Woneɖe mi le miafe xaxaɣi.”+15 Ke Israel-viwo gblɔ na Yehowa be: “Míewɔ nu vɔ̃. Wɔ mí ale si dze ŋuwò. Gake míeɖe kuku, ɖe mí egbe sia.”16 Eye woɖe dutamawuwo ɖa le wo dome hesubɔ Yehowa,+ ale be megate ŋu do dzi tsɔ* Israel-viwo fe fukpekpewo o.+17 Emegbe la, Amonitɔwo+ kpe ta, eye wova fu asaɖa anyi ɖe Gilead. Eya ta Israel-viwo hã fo fu heva fu asaɖa anyi ɖe Mizpa.18 Eye Gileadtɔwo kple wofe amegãwo gblɔ na wo nɔewo be: “Ame kae adze ŋgɔ akpe aʋa kple Amonitɔwo?+ Eyae azu tatɔ ɖe Gileadtɔwo katã nu.”


text:
Ne Wò Ƒometɔwo Mele Subɔsubɔha Ðeka Me Kpli Wò O
Biblia fe Nukpɔsusu
Ne Wò Ƒometɔwo Mele Subɔsubɔha Ðeka Me Kpli Wò O
AKƆNTABUBU aɖe ɖee fia be subɔsubɔha kple kɔmamã siwo wu 10,000 ye le xexeame. Le dukɔ aɖe me la, ame tsitsi siwo ade 16 le alafa me dzo le wofe subɔsubɔha me heyi bubu me ɣeaɖeɣi kpɔ le wofe agbe me. Eyata mewɔ nuku o be masɔmasɔwo ɖoa fometɔwo kple xɔlɔ̃wo dome le mawusubɔsubɔ dzixɔsewo ŋu. Ɣeaɖewoɣi la, esia gblẽa fomedodowo me. Esia ta nya si fɔ ɖe tee nye, Aleke wòle be Kristotɔwo nawɔ nu ɖe fometɔ siwo mele subɔsubɔha ɖeka me kpli wo o la ŋui?
Ƒomedodo Tɔxɛ Aɖe
Le kpɔɖeŋu me, de ŋugble le nusi Biblia gblɔ le fomedodo tɔxɛ si le dzilawo kple wo viwo dome ŋu kpɔ. Womeɖo ɣeyiɣi aɖeke ɖi si dzi woadzudzɔ sedede si le Mose II, 20:12 be “bu fofowò kple dawò” dzi wɔwɔ o. Le nyatefe me, esime Yesu nɔ se sia me ɖem abe alesi woŋlɔe ɖe Mateo 15:4-6 ene la, edze fã be bubu si wòle be vi tsitsiwo nade wo dzilawo ŋu ŋutie wònɔ nu fom tsoe.
Biblia-gbalẽ si nye Lododowo xlɔ̃ nu tso bubumademade ame dzilawo ŋu ŋuti. Lododowo ɖo aɖaŋu be mele be ‘nàdo vlo dàwo ne eku nyagã o!’ 23:22Lododowo 19:26 xlɔ̃ nu gbeteteɖedzitɔe be “amesi sẽ ŋuta le fofoa ŋu, eye wònyã dada la, vi vloe ŋukpenanuwɔla wònye.”
Ŋɔŋlɔawo na eme kɔ be mele be míagbe ɖetsɔtsɔ le eme na mía dzilawo o. Mía dzilawo fe asimadamada ɖe míafe subɔsubɔha dzi mete fli ɖe fomedodo si le mía kpli wo dome la me o. Biblia fe gɔmeɖose siawo ku ɖe fometɔ bubuwo kple ame srɔ̃ hã ŋu. Eme kɔ be enye Kristotɔwo fe agbanɔamedzi le agbenyuinɔnɔ kple Ŋɔŋlɔawo fe nudidi nu be woalɔ̃ wofe fometɔwo.
Nugɔmesese Le Vevie
Ke hã Biblia xlɔ̃ nu le hadede vɔ̃wo ŋu, eye ŋusẽkpɔɖeamedzi sia ate ŋu atso ame fe fometɔ kplikplikpliwo hã gbɔ. (Korintotɔwo I, 15:33) Mawu subɔla wɔnutefe geɖe siwo nɔ anyi va yi wɔ nusi nyo togbɔ be wo dzilawo melɔ̃ ɖe edzi na wo o hã. Edze fã be aleae wòdzɔ le Korax-viwo gomee. (Mose IV, 16:32, 33; 26:10, 11) Mele be Kristotɔ vavãwo nagbe nu le wofe xɔse gbɔ be woadze ame bubuwo ŋu o, eɖanye wofe fometɔwo gɔ̃ hã.—Dɔwɔwɔwo 5:29.
Le nɔnɔme aɖewo me la, dzilawo alo fometɔ bubuwo tsia tre ɖe Kristotɔ aɖe fe dzixɔsewo ŋu vevie. Ame aɖewo ate ŋu ava zu Kristotɔnyenye vavãtɔ fe futɔwo gɔ̃ hã. Le go siawo me la, Kristotɔwo ɖea afɔ siwo sɔ tsɔ kpɔa wofe gbɔgbɔmemenyenye ta. Yesu gblɔe wòsɔ nyuie be: “Ame fe ketɔwo anye ye ŋutɔ femetɔwo. Amesi ke lɔ̃a fofoa alo dadaa wum la, eya medzem o; eye amesi ke lɔ̃a viaŋutsu alo vianyɔnu wum la, eya medzem o.”—Mateo 10:36, 37, NW.
Ke hã zi geɖe la, Kristotɔwo fe fometɔwo metsia tre ɖe wo ŋu vevie o. Ðeko wofe fometɔwo melɔ̃ ɖe alesi wose Biblia fe nufiafiawo gɔmee dzi o. Ŋɔŋlɔ Kɔkɔeawo de dzi fo na Kristo yomedzelawo be woawɔ nu kple dzimaxɔsetɔwo “le dzigbɔɖeanyi” kple “bubu deto” me. (Timoteo II, 2:25; Petro I, 3:15, NW) Biblia xlɔ̃ nu eme kɔ be: “Ele na Afetɔ la fe subɔla be, wòagawɔ dzre o, ke boŋ wòanye amesi nyoa dɔme na amewo katã.” (Timoteo II, 2:24) Apostolo Paulo hã xlɔ̃ nu Kristotɔwo be “woagagblɔ busunya ɖe amea ɖeke ŋuti o, woaganye dzrehelawo o; woanye ame fatuwo, woatsɔ dɔmefafa katã afia amewo katã.”—Tito 3:2.
Nɔ Kadodo me Kpli Wo eye Nàɖe Lɔlɔ̃ Afia
Petro I, 2:12 na nuxlɔ̃amenya sia Kristotɔwo be: “Miafe anyinɔnɔ le trɔ̃subɔlawo [dzimaxɔsetɔwo] dome nanɔ nyuie bene . . . le miafe dɔ nyui wɔwɔ, siwo wodze si azɔ ŋuti la, woakafu Mawu.” Zi geɖe la, fometɔ siwo mele míafe subɔsubɔha me o dea dzesi tɔtrɔ siwo Biblia fe gɔmeɖosewo ŋudɔwɔwɔ na míewɔ le míafe agbe me. Ðo ŋku edzi be amesiwo metsɔ ɖeke le Biblia fe nyatefea me o alo tsi tre ɖe eŋu gɔ hã la dometɔ geɖe va trɔ wofe susu. Le ame aɖewo gome la, woate ŋu anɔ ŋku lém ɖe wo srɔ̃ alo wo vi fe agbenyuinɔnɔ ŋu fe geɖe hafi ava se nusitae wonɔa agbe alea la gɔme. Negadzɔ gbeɖe be Kristotɔ aɖe fe ɖekematsɔleme na efe fometɔwo tae wogbe Biblia fe nyatefeawo xɔxɔ ɖo o.
Nyatefee, nɔnɔmewo to vovo tso wo nɔewo gbɔ, eye Kristotɔ Ðasefo aɖewo le afisi didi tso wo dzilawo gbɔ. Manya wɔ be woasrã wo kpɔ edziedzi abe alesi woadii ene o. Gake lɛta ŋɔŋlɔ, wo yɔyɔ le telefon dzi, alo kadodo me nɔnɔ kpli wo edziedzi to mɔ bubuwo nu ana míafe fometɔwo naka ɖe edzi be míelɔ̃ yewo. Amesiwo menye Kristotɔ vavãwo o dometɔ geɖe lɔ̃a wo dzilawo kple fometɔ bubuwo heɖoa dze kpli wo edziedzi eɖanye mawusubɔsubɔ me dzixɔse kawoe le wo si o. Ðe mele be Kristotɔ Ðasefowo nawɔ esi wu ema oa?
[Nɔnɔmetata si le axa 22]
Kadodo me nɔnɔ kple wò fometɔwo ana woaka ɖe edzi be èlɔ̃ yewo


text:
Mawue Nana Míekpea Fua?
Wɔ Efe Kɔpi
Ale si Biblia ɖo eŋui
Biblia ɖo eŋu eme kɔ fãa be, ao. Yehowa Mawu meɖoe kura be amegbetɔwo nakpe fu o. Ke hã atsu kple asi gbãtɔ dze aglã ɖe Mawu fe dziɖuɖu ŋu, eye wotiae be yewo ŋutɔwo yewoatso nya me le nyui kple vɔ̃ ŋu na yewo ɖokuiwo. Woɖe wo ɖokuiwo ɖa le Mawu ŋu eye wokpɔ emetsonuawo hã.
Egbea míele tiatia gbegblẽ si ame eve mawo wɔ la fe fu kpem. Eya ta amegbetɔwo fe fukpekpe metso Mawu gbɔ kura o.
Biblia gblɔ be: “Ne ame aɖe le tetekpɔ me tom la, negagblɔ be: ‘Mawue le teyem kpɔ’ o. Elabena womate ŋu atsɔ nu vɔ̃ɖiwo ate Mawu kpɔ o, eye eya ŋutɔ hã metea ame aɖeke kpɔ o.” (Yakobo 1:13) Fukpekpe ate ŋu aɖe kpe na ame sia ame, ame siwo ŋu Mawu kpɔa ŋudzedze le gɔ̃ hã meto le eme o.


text: 1 Le Yosua fe ku+ megbe la, Israel-viwo bia gbe Yehowa be:+ “Mía dometɔ kae aho aɖawɔ aʋa kple Kanaantɔwo?”2 Yehowa ɖo eŋu be: “Yuda neho yi.+ Kpɔ ɖa, metsɔ anyigba la le asi dem nɛ.”*3 Eye Yuda gblɔ na nɔvia Simeon be: “Va kplɔm yi anyigba si wotsɔ nam la dzi+ míaɖawɔ aʋa kple Kanaantɔwo. Emegbe nye hã makplɔ wò ayi anyigba si wotsɔ na wò la dzi.” Ale Simeon yi kplii.4 Esi Yuda ho yi la, Yehowa tsɔ Kanaantɔwo kple Perizitɔwo de asi na wo,+ eye wowu ame akpe ewo le Bezek.5 Wokpɔ Adoni-Bezek le Bezek, wowɔ aʋa kplii le afi ma, eye woɖu Kanaantɔwo+ kple Perizitɔwo+ dzi.6 Esi Adoni-Bezek si yina la, woti eyome ɖalée, eye wolã efe asidegblefetsuwo kple afɔdegblefetsuwo.7 Eye Adoni-Bezek gblɔ be: “Fia blaadre siwo wolã asidegblefetsuwo kple afɔdegblefetsuwo na la fɔa nuɖuɖu le nye kplɔ̃ te. Ale si tututu mewɔ la, eya tefe Mawu ɖo nam.” Emegbe wokplɔe yi Yerusalem,+ eye wòku ɖe afi ma.8 Azɔ Yuda ŋutsuwo wɔ aʋa kple Yerusalem+ eye woxɔe; wosii kple yi eye wotɔ dzo dua.9 Emegbe Yuda ŋutsuwo ho yi ɖawɔ aʋa kple Kanaantɔ siwo le tonuto la me kple esiwo le Negeb* kpakple esiwo le Sefela.*+10 Ale Yuda ho ɖe Kanaantɔ siwo nɔ Hebron la ŋu (tsã la, woyɔa Hebron be Kiriat-Arba), eye woɖu Sesai, Ahiman kple Talmai dzi.+11 Eye woho tso afi ma ɖe Debirtɔwo ŋu.+ (Tsã la, woyɔa Debir be Kiriat-Sefer.)+12 Eye Kaleb+ gblɔ be: “Ame si asi Kiriat-Sefer eye wòaxɔe la, matsɔ vinyenyɔnu Aksa nɛ wòaɖe.”+13 Eye Otniel,+ Kaleb fe tsɛ Kenaz+ fe vi xɔe. Ale wòtsɔ vianyɔnu Aksa nɛ wòɖe.14 Eye esi nyɔnua kple srɔ̃a yina afe me la, nyɔnua foe ɖe srɔ̃a nu be yeabia agble ye fofo. Eye nyɔnu la ɖi le efe tedzi dzi.* Eye Kaleb biae be: “Nu ka dim nèle?”15 Eɖo eŋu nɛ be: “Meɖe kuku yram, elabena èna anyigbam le anyiehe;* tsɔ Gulot-Mayim* hã nam.” Ale Kaleb tsɔ Dzigbe Gulot kple Anyigbe Gulot nɛ.16 Eye Mose to,+ Kenitɔ+ la, fe dzidzimeviwo ʋu tso devedu+ la me kpe ɖe Yudatɔwo ŋu yi Yuda gbedzi, le Arad+ fe anyiehe. Eye woyi afi ma ɖanɔ dukɔ la dome.+17 Ke Yuda kple nɔvia Simeon yi ɖadze Kanaantɔ siwo le Zefat la dzi hetsrɔ̃ dua gbidigbidi.+ Eya ta wona ŋkɔ du la be Horma.*+18 Emegbe Yuda xɔ Gaza+ kple efe anyigba, Askelon+ kple efe anyigba, kpakple Ekron+ kple efe anyigba.19 Eye Yehowa nɔ kple Yuda, ale be wòxɔ tonuto la, gake mete ŋu nya ame siwo le gbadzafe* la ɖa o, elabena aʋatasiaɖam siwo fe afɔtiwo ŋu lãnuwo le* la le wo si.+20 Wotsɔ Hebron na Kaleb, abe ale si tututu Mose do ŋugbee+ ene, eye wònya Anak viŋutsu etɔ̃awo ɖa le afi ma.+21 Ke Benyamin viwo menya Yebusitɔ siwo nɔ Yerusalem la ɖa o, ale wɔ Yebusitɔwo le Benyamin viwo dome le Yerusalem va se ɖe egbe.+22 Yosef fe afe+ la ho ɖe Betel ŋu, eye Yehowa nɔ kpli wo.+23 Yosef fe afe la nɔ ŋku tsam le Betel (tsã la, woyɔa du la be Luz),+24 eye ŋkutsalaawo kpɔ ŋutsu aɖe do tso dua me. Eye wogblɔ nɛ be: “Míeɖe kuku, fia mɔ si míato age ɖe dua me la mí, ekema míave nuwò.”25 Eya ta ŋutsua fia mɔ si woato age ɖe dua me la wo; eye woyi ɖasi du la kple yi, ke woɖe asi le ŋutsua kple efe fomea me tɔwo katã ŋu.+26 Ŋutsua dzo yi Hititɔwo fe anyigba dzi eye wòtso du hena ŋkɔe be Luz, esiae nye du la ŋkɔ va se ɖe egbe.27 Manase mexɔ Bet-Sean kple eŋu duwo, Taanak+ kple eŋu duwo, Dortɔwo kple wofe duwo, Yibleamtɔwo kple wofe duwo, kpakple Megidotɔwo kple wofe duwo o.+ Kanaantɔwo do dzi nɔ anyigba sia dzi kpiŋ.28 Esi ŋusẽ va ɖo Israel ŋu la, wona Kanaantɔwo wɔ dzizizidɔ na wo,+ negbe ɖeko womenya wo ɖa keŋkeŋ o.+29 Efrayim hã menya Kanaantɔ siwo le Gezer la ɖa o. Kanaantɔwo tsi wo dome le Gezer.+30 Zebulon menya Kitrontɔwo kple Nahaloltɔwo+ ɖa o. Kanaantɔwo tsi wo dome, gake Zebulon na wowɔ dzizizidɔ na wo.+31 Aser menya ame siwo le Ako, Sidon,+ Ahlab, Akzib,+ Helba, Afik+ kple Rehob+ la ɖa o.32 Ale wɔ Aser viwo nɔ Kanaantɔ siwo nɔ anyigbaa dzi la dome, elabena Aser menya wo ɖa o.33 Naftali menya ame siwo le Bet-Semes kple Bet-Anat+ ɖa o, ke boŋ wonɔ Kanaantɔ siwo nɔ anyigbaa dzi la dome.+ Bet-Semestɔwo kple Bet-Anattɔwo zu dzizizidɔwɔlawo na wo.34 Amoritɔwo na Dan viwo tsi tonuto la me, eye womeɖe mɔ na wo be woava gbadzafe la o.*+35 Eya ta Amoritɔwo ɖoe kplikpaa nɔ Heres To la dzi kple Aiyalon+ kpakple Saalbim.+ Gake esi ŋusẽ ɖo Yosef fe afe la ŋu* la, wozi wo dzi wowɔ dɔ sesẽ na wo.36 Amoritɔwo fe anyigba tso Akrabim-todzimɔ+ la gbɔ kple Sela hemlo ɖo ta dzi.


text:
SƆHƐWO BIANA BE
Aleke Mawɔ Aɖe Susu Ða Le Gbɔdɔnyawo Ŋu?
“Gbɔdɔnyawo tea ŋu va xɔa susu me nam zi ɖeka le vo me. Ðeko wòle abe ame bubu fe susue va le tago me nam ene.”—Vera.
“Ewɔna nam be manya wɔ gbeɖe be maɖe susu ɖa le gbɔdɔnyawo ŋu o. Ðeko wòdzena nam abe anɔ bɔbɔe nam wu be make nye abɔwo ahadzo abe xevi ene.”—John.
Ðe wò hã èsena le ɖokuiwò me abe Vera alo John enea? Ne nenemae la, ke nyati sia akpe ɖe ŋuwò.
Nu ka tae wòle vevie?
Ðekakpui aɖe si ŋkɔe nye Alex gblɔ be: “Nyruinye gblɔ nam be ne ɖe Mawu medi be míaɖi kɔ na míafe gbɔdɔdɔ fe dzodzro o la, anye ne made dzodzro ma mía me o.”
Nya si Alex nyrui gblɔ la fe akpa aɖe le eme—Mawue na gbɔdɔdɔ fe dzodzrowo mí, eye susu nyui aɖe tae. Esi Mawu na gbɔdɔdɔ fe ŋutetewo mí tae amegbetɔfomea gakpɔtɔ li ɖo. Ke nu ka tae wògahiã kokoko be nàdze agbagba aɖe susu ɖa le gbɔdɔnyawo ŋu? Susu nyui eve aɖewoe nye esiawo:
Biblia fia mí be Mawu fe tameɖoɖoe nye be ŋutsu kple nyɔnu siwo ɖe wo nɔewo la koe kpɔ mɔ adɔ kple wo nɔewo.—1 Mose 1:28; 2:24.
Ne èlɔ̃ ɖe Biblia me nya ma dzi eye nèkpɔtɔ nye tre evɔ nèbua gbɔdɔnyawo ŋu la, ɖeko nànɔ fu ɖem na ɖokuiwò. Ate ŋu ana gɔ̃ hã be nàva fo ɖokuiwò ɖe gbɔdɔdɔ fe agbe gbegblẽ nɔnɔ me—evɔ ame geɖe siwo ɖe afɔ ma gblɔ emegbe be eve yewo ŋutɔ.
Ne èɖea susu ɖa le gbɔdɔnyawo ŋu la, àsrɔ̃ ɖokuidziɖuɖu, eye esia akpe ɖe ŋuwò le agbemenya bubuwo me.—1 Korintotɔwo 9:25.
Nɔnɔme nyui ma le vevie ŋutɔ be nàkpɔ dzidzedze fifia kple le etsɔme siaa. Le nyatefe me la, numekulawo va de dzesii be enɔa bɔbɔe na ɖevi siwo ɖua wo ɖokuiwo dzi la be woafo asa na lãmesẽkuxi aɖewo, gakuxi sesẽwo kple nu vlo wɔwɔ le wofe tsitsime. a
Nu ka tae wòsesẽna nenema gbegbe ɖo?
Míafe lãmetsi siwo nana gbɔdɔdɔ dzroa mí le dzɔdzɔme nu kpakple ale si ame akpa gãtɔ foa nu tso gbɔdɔnyawo ŋui la ate ŋu ana wòasesẽ na wò be nàɖe susu ɖa le gbɔdɔnyawo ŋu.
“Television dzi wɔna ɖe sia ɖe nana wòdzena abe ɖe gbɔdɔdɔ do ŋgɔ na srɔ̃ɖeɖe nye nu nyui eye megblẽa naneke le ame ŋu o ene. Esi wonana wòdzena abe gbɔdɔdɔ manɔsenu megblẽa naneke le ame ŋu o ene ta la, eva nɔa bɔbɔe be ame nanɔ gbɔdɔnyawo ŋu bum.”—Ruth.
“Mesenɛ nye dɔwɔhatiwo nɔa gbegblẽnyawo gblɔm zi geɖe, eye esia wɔnɛ be nye hã medina be manya nu geɖe tso gbɔdɔnyawo ŋu. Wonana gbɔdɔdɔ manɔsenu dzena nu nyui ale gbegbe be esesẽna be nàbui be enye nu gbegblẽ.”—Nicole.
“Ele bɔbɔe be nàɖe ŋu ɖi ne èle fotowo kpɔm le Internet hahoo kadodowo dzi. Foto ɖeka pɛ si ku ɖe gbɔdɔdɔ ŋu kpɔkpɔ gɔ̃ hã ate ŋu atsi susu me na wò ale gbegbe be ate ŋu asesẽ ŋutɔ be nàŋlɔe be!”—Maria.
Nu vovovo mawo ate ŋu ana nàse le ɖokuiwò me abe apostolo Paulo ene. Eŋlɔ bena: “Ne medi be mawɔ nu si sɔ la, nu vɔ̃ɖi wɔwɔ fe didi nɔa menye.”—Romatɔwo 7:21.
Nu si nàte ŋu awɔ
Tsɔ wò susu ɖo nu bubuwo ŋu. Dze agbagba nànɔ nu bubu siwo meku ɖe gbɔdɔdɔ ŋu o ŋu bum. Nu siawo fe ɖewo ate ŋu anye dɔ aɖe si nàwɔ atsɔ ado dzidzɔ na ɖokuiwò, kamedefefewo alo nu bubu ɖe sia ɖe si ate ŋu ana nàɖe susu ɖa le gbɔdɔdɔ ŋu. Ðetugbui aɖe si ŋkɔe nye Valerie gblɔ be: “Biblia xexlẽ kpena ɖe ame ŋu. Biblia me nyawo ku ɖe Mawu ŋu, eya ta ne èle nu siwo ku ɖe Mawu ŋu ŋuti bum la, asesẽ be nàgabu nu bubuwo ŋu.”
Ele eme be nu siwo ku ɖe gbɔdɔdɔ ŋu ava susu me na wò ya. Gake ne edzɔ alea la, wò ŋutɔe atia nu si nàwɔ tso susu mawo ŋu. Ŋutete le ŋuwò be nàɖe susu mawo ɖa le tame, ne ètiae be yeawɔe nenema.
“Ne nu siwo ku ɖe gbɔdɔdɔ ŋu va susu me nam la, medzea agbagba trɔa susu ɖe nu bubuwo ŋu. Medzea agbagba hã be made dzesi nu si na susu ma va tame nam—ɖewohĩ ha aɖe alo foto aɖe si wòle be maɖe ɖa le nye mɔ̃ dzi ye.”—Helena.
Biblia fe mɔfiame: “Nu siwo katã le dzɔdzɔe, nu siwo katã le dzadzɛ . . . la, minɔ nu siawo ŋu bum.”—Filipitɔwo 4:8.
Tia xɔlɔ̃ nyuiwo. Ne xɔ̃wòwo foa nu tso gbɔdɔnyawo ŋu zi geɖe la, asesẽ na wò be nànɔ dzadzɛ le susu me.
“Esime menye fewuivi la, esesẽna nam ŋutɔ be maganɔ nu gbegblẽwo ŋu bum o, eye ame siwo medea ha kplii koŋ gbɔe esia tso. Ne èle ame siwo dea dzi fo na wò be nàɖi kɔ na dzodzro vɔ̃wo dome la, wò susu ava nɔ wò seselelãmewo koŋ ŋu, eye ɖeko esia nana dzodzro vɔ̃wo nu gasẽna ɖe edzi.”—Sarah.
Biblia fe mɔfiame: “Ame si zɔna kple nunyalawo la, adze nunya, ke ame si dea ha kple bometsilawo la, eme manyo nɛ o.”—Lododowo 13:20.
Ƒo asa na modzakaɖeɖe siwo menyo o. Nu siwo ku ɖe gbɔdɔnyawo ŋu xɔ afe ɖe modzakaɖeɖe siwo li egbea la fe akpa sia akpa me. Nicole gblɔ be: “Hadzidziwoe kpɔa ŋusẽ ɖe dzinye wu. Wotea ŋu nyɔa dzodzro sesẽwo ɖe menye ale gbegbe be ɖeko wòwɔna nam abe wo dzi manya ɖu gbeɖe o ene.”
“Meva nɔ film kple television dzi wɔna siwo me wowɔa gbɔdɔnuwo le la kpɔm. Kaka mava nya la, gbɔdɔnuwo sɔŋ koe xɔ susu me nam. Enɔ bɔbɔe nam be made dzesii be nu siwo kpɔm menɔ la gbɔe wòtso. Esi medzudzɔ film kple television dzi wɔna mawo kpɔkpɔ ko la, gbɔdɔnuwo megaxɔ susu me nam o. Modzakaɖeɖe nyuiwo tiatia wɔe be avu si wɔm menɔ be madzudzɔ susu manyomanyowo ŋu bubu la va nɔ bɔbɔe nam wu kura.”—Joanne.
Biblia fe mɔfiame: “Migana woayɔ gbɔdɔdɔ manɔsenu kple makɔmakɔnyenye aɖeke fomevi alo ŋukeklẽ ŋkɔ gɔ̃ hã le mia dome o.”—Efesotɔwo 5:3.
Nya vevitɔ: Ame aɖewo susuna be kɔɖiɖi na yewofe gbɔdɔdɔ fe dzodzrowo le vevie ale gbegbe be mele be yewoaɖu edzi o, eye yewomate ŋui hã o. Gake nya si Biblia gblɔ la to vovo. Biblia fe nufiafia si nye be míate ŋu aɖu míafe tamesusuwo dzi la dea bubu mía ŋu.
Biblia fe mɔfiame: “Minɔ miafe tamesusu fe nɔnɔme si kpɔa ŋusẽ ɖe mia dzi wɔm yeyee.”—Efesotɔwo 4:23.
a Ele na srɔ̃tɔwo hã be woaɖu wo ɖokuiwo dzi, eye esia nye susu nyui bubu si tae wòle be nàsrɔ̃ ɖokuidziɖuɖu esime nèkpɔtɔ nye tre.


text:
1 Yesu Kristo fe nyaɖeɖefia si Mawu tsɔ nae+ be wòaɖe nu siwo ava dzɔ kpuie la afia efe kluviwo.+ Edɔ efe mawudɔla ɖa wòva ɖe wo fia efe kluvi Yohanes to dzesiwo me,+2 Yohanes ɖi ɖase le Mawu fe nya kple ɖase si Yesu Kristo ɖi la ŋu, ɛ̃, le nu siwo katã wòkpɔ la ŋu.3 Dzidzɔtɔe nye ame si xlẽa nyagblɔɖi sia me nyawo sesĩe kple ame siwo sea wo, eye woléa nu siwo woŋlɔ ɖe eme la me ɖe asi,+ elabena ɣeyiɣi ɖoɖi la tu afe.4 Yohanes le esia ŋlɔm ɖo ɖe hame adre+ siwo le Asia nuto me:Amenuveve kple ŋutifafa si tso “Ame si li, eye wònɔ anyi, eye wògbɔna”+ la gbɔ kple esi tso gbɔgbɔ adre+ siwo le efe fiazikpuia ŋgɔ la gbɔ,5 kpakple esi tso Yesu Kristo, “Ðasefo Nutefewɔla la,”+ “ame kukuwo dome ŋgɔgbevi la,”+ kple “anyigbadzifiawo fe Dziɖula la” gbɔ+ la, nanɔ anyi kpli mi.Ame si lɔ̃a mí,+ eye wòna ablɔɖe mí tso míafe nu vɔ̃wo me to eya ŋutɔ fe ʋu me+—6 eye wòwɔ mí míenye fiaɖufe+ kple nunɔlawo+ na efe Mawu kple Fofoa—ɛ̃, eya tɔ nanye ŋutikɔkɔe kple ŋusẽ yi mavɔmavɔ me. Amen.7 Kpɔ ɖa! Egbɔna kple alilikpowo,+ eye ŋku sia ŋku akpɔe, ame siwo fo nu ɖee hã akpɔe; eye anyigbadzifomewo katã afa konyi vevie le eŋuti.+ Ɛ̃, Amen.8 “Nyee nye Alfa kple Omega,”*+ Yehowa* Mawu, “Ame si li, eye wònɔ anyi, eye wògbɔna, Ŋusẽkatãtɔ la,”+ ye gblɔe.9 Nye, Yohanes, mia nɔvi, si kpɔ gome kpli mi le xaxa+ kple fiaɖufe+ kpakple dzidodo+ me le Yesu ta la,+ menɔ fukpo si woyɔna be Patmo la dzi le nufofo tso Mawu ŋu kple ɖaseɖiɖi le Yesu ŋu ta.10 Gbɔgbɔ la kplɔm yi Afetɔ la fe ŋkeke la me, eye mese gbe sesẽ aɖe le megbenye abe kpẽ fe ɖiɖi ene,11 gblɔ be: “Nu si nèkpɔ la, ŋlɔe ɖe agbalẽ me, eye nàɖoe ɖe hame adre, siwo le Efeso,+ Smirna,+ Pergamo,+ Tiatira,+ Sardes,+ Filadelfia+ kple Laodikea.”+12 Metrɔ be makpɔ ame si le nu fom kplim la, eye esi metrɔ la, mekpɔ sikakaɖiti adre,+13 eye ame aɖe le akaɖitiawo titina si le abe amegbetɔvi ene,+ edo awu ʋlaya legbe, si ɖo afɔgɔme nɛ, eye wòtsɔ sikanudziblanu bla akɔta.14 Gawu la, efe ta kple taɖa fu tititi abe alẽfu ɣi alo sno ene, eye efe ŋkuwo le abe dzofaɖe ene,+15 eye efe afɔwo le abe akɔbli nyui+ si wode kpo me wòbiã hẽe ene, eye efe gbe le abe tsi geɖewo fe gbeɖiɖi ene.16 Elé ɣletivi adre+ ɖe nuɖusi, eye yi ɖaɖɛ nuevee+ legbe aɖe le dodom tso efe nu me, eye efe mo le abe ɣe si le keklẽm sesĩe ene.+17 Esi mekpɔe la, medze anyi ɖe efe afɔnu abe ame kuku ene.Eye wòda efe nuɖusi ɖe dzinye gblɔ be: “Mègavɔ̃ o. Nyee nye Gbãtɔ+ la kple Mlɔetɔ+ la,18 kple ame si le agbe,+ eye meku kpɔ,+ ke kpɔ ɖa, mele agbe tegbetegbe,+ eye ku kple Tsiẽfe*+ fe safuiwo le asinye.19 Eya ta ŋlɔ nu siwo nèkpɔ kple nu siwo le dzɔdzɔm fifia kpakple nu siwo gbɔna dzɔdzɔ ge le nu siawo megbe la ɖi.20 Ke nya ɣaɣla kɔkɔe si le ɣletivi adre siwo nèkpɔ le nye nuɖusi me kple sikakaɖiti adreawo ŋu lae nye esi: Ɣletivi adreawo le tsitre ɖi na hame adreawo fe dɔlawo, eye akaɖiti adreawo le tsitre ɖi na hame adreawo.+
Etenuŋɔŋlɔ
^ Alo, “A kple Z.” Alfa kple Omega nye Helagbe me alfabeta ŋɔŋlɔdzesi gbãtɔ kple mamlɛtɔ.


text:
SƆHƐWO BIANA BE
Aleke Mawɔ Aɖe Nye Dzixɔse Ku Ðe Gbɔdɔdɔ Ŋu Me?
“Ègakpɔtɔ nye ɖetugbui leafea?”
Ne èdi be yeaɖo nyabiase sia ŋu, eye wò ŋuɖoɖoa anye ɛ̃ la, ɖe nàdi be dzi nanɔ ye fo yeaɖo eŋu kple kakaɖedzia? Nyati sia akpe ɖe ŋuwò.
Ame kae nye ɖetugbui leafe?
Ðetugbui leafe nye ɖetugbui si gbɔ ŋutsu aɖeke medɔ kpɔ o, woate ŋu agblɔ tso ɖekakpui siwo medɔ nyɔnu gbɔ kpɔ o hã ŋu be wole afe.
Menye be woadɔ ame gbɔ ŋutɔŋutɔ koe wòlɔ ɖe eme o. Ame aɖewo ate ŋu ayɔ wo ɖokuiwo be “ɖetugbui leafewo” elabe womedɔ wo gbɔ kpɔ o, togbɔ be wokpɔa gome le gbɔdɔnuwɔna geɖewo me hã.
Le kpɔɖeŋu me, nya “gbɔdɔdɔ” ate ŋu alɔ vidzinuwo fofo ɖe nu me kple mefi me, alo asilili ame bubu fe vidzinuwo ŋu hã ɖe eme.
Nya vevitɔ: Ame siwo kpɔa gome le gbɔdɔnuwo, siwo dometɔ aɖewoe nye vidzinuwo fofo ɖe nu me kple mefi me kpakple asilili ame bubu fe vidzinuwo ŋu me la, mate ŋu agblɔ be yewonye ɖetugbui leafewo alo ɖekakpui siwo menya nyɔnuwo o.
Nya kae Biblia gblɔ tso gbɔdɔdɔ ŋu?
Biblia gblɔ be ŋutsu kple nyɔnu siwo ɖe wo nɔewo koe kpɔ mɔ akpɔ gome le gbɔdɔdɔ me. (Lododowo 5:18) Eya ta mele be ɖekakpui alo ɖetugbui si di be yefe nu nadze Mawu ŋu la nakpɔ gome le gbɔdɔnuwɔna aɖeke me o va se ɖe esime wòɖe srɔ̃ hafi.—1 Tesalonikatɔwo 4:3-5.
Ame aɖewo gblɔna be Biblia fe sedede ma zu tsigãdzinu eye mesɔ na mí egbea kura o. Gake nenɔ susu me na wò be mí ame siwo li egbea domee srɔ̃gbegbe, gbɔmeyafufɔfɔ kple nulɔdɔwo xɔ afe ɖo. Eya ta mí ame siwo li egbea míedze kura aɖo aɖaŋu tso agbe nyui nɔnɔ ŋu o!—1 Yohanes 2:15-17.
Ne ède ŋugble tso Biblia me se siwo ku ɖe agbe nyui nɔnɔ ŋu la, àkpɔe be susu le wo me. Le kpɔɖeŋu me, tsɔe be ame aɖe na Amerika dɔlar 1,000 wò, ɖe nàde xɔ ta atsɔ gaa ada kaɖigbegbe ɖe yame be ame sia ame si nya to afi ama va yina ko la naxea?
Nyametsotso ma tɔgbie dze ŋgɔ wò le gbɔdɔnyawo hã gome. Sierra si xɔ fe 14 gblɔ be: “Nyemedi be maɖe mɔ ame aɖe si fe ŋkɔ dzi nyemate ŋu aɖo ŋkui gɔ̃ hã le fe aɖewo megbe o la, nagblẽ nye ɖetugbui leafe nyenye dome nam o.” Tammy si xɔ fe 17 da asi ɖe efe nya sia dzi. Egblɔ be: “Nunana xɔasi aɖee gbɔdɔdɔ nye, nyemalɔ̃ agblẽ edome o.”
Nya vevitɔ: Biblia bia tso ŋutsu alo nyɔnu siwo mekpɔ ɖe srɔ̃ o la si be womegakpɔ gome le gbɔdɔdɔ me o eye woanɔ agbe dzadzɛ.—1 Korintotɔwo 6:18; 7:8, 9.
Nu kae nye wò dzixɔse?
Ðe nèbua se si Biblia de ku ɖe gbɔdɔdɔ ŋu be susu le eme loo alo ɖe nèbunɛ be esesẽ akpa?
Èsusu be ne ame eve siwo meɖe wo nɔewo o nya lɔ̃ wo nɔewo vevie ko la, woate ŋu adɔ wo nɔewo gbɔ faa?
Esi sɔhɛ geɖewo da nya siawo kpɔ nyuie la, wotso nya me be nu nyuitɔ si wòle be yewoawɔe nye be yewoafo asa na gomekpɔkpɔ le gbɔdɔnuwɔnawo me ahanɔ agbe dzadzɛ. Mevea wo be yewotso nya me alea o, eye womesena le wo ɖokuiwo me hã be nane le yewo ŋu tom o. Kpɔ nya siwo wo dometɔ aɖewo gblɔ la ɖa:
“Edzɔ dzi nam ŋutɔ be mekpɔtɔ nye ɖetugbui leafe! Naneke megblẽ le asafofo na dzigbagbã, nuxaxa kple afɔku siwo nɔa gomekpɔkpɔ le gbɔdɔdɔ me do ŋgɔ na srɔ̃ɖeɖe me ŋu o.”—Emily.
“Dzi dzɔam ŋutɔ be ŋutsuvi aɖeke mede asi ŋunye ɖe asi le ŋunye o, esi nyemedea ŋutsuha o ta la, enye dzidzɔ nam be vɔvɔ̃ vie aɖeke teti gɔ̃ hã menɔa menye be mate ŋu axɔ nulɔdɔ o.”—Elaine.
“Mese nyɔnuvi hanyetiwo kple esiwo tsi wum la dometɔ geɖewo gblɔ be eve yewo ŋutɔ be yewokpɔ gome le gbɔdɔdɔ me, eye be ne ɖe yewonya la anye ne yewolala va se ɖe esime yewoɖe srɔ̃ hafi, nyemedi be mawɔ vodada ma o.”—Vera.
“Mekpɔ ame geɖe siwo gakpɔtɔ le veve sem vevie le esi wogblẽ wofe ɖetugbui leafe nyenye me va yi alo zɔ kple ŋutsuvi geɖewo ta. Nye ya mekpɔe be esia wɔ nublanui ŋutɔ.”—Deanne.
Nya vevitɔ: Ele be nànya nu si dzi nèxɔ se hafi woava nɔ gbɔdɔnyawo fom ɖe nuwò alo nàva dze ŋgɔ gbɔdɔdɔ fe tetekpɔwo.—Yakobo 1:14, 15.
Aleke nàɖe wò dzixɔsea me na amewo?
Nya kae nàgblɔ ne ame aɖe tsɔ nya ɖe wò dzixɔse ku ɖe gbɔdɔdɔ ŋu ŋu? Anɔ te ɖe nɔnɔmea dzi.
“Ne ame aɖe le fewu ɖum le ŋunye eye mekpɔe dze sii be ɖeko wòdi be yeaɖu fewu le ŋunye la, nyemetɔna ɖi ko nɔa efe nyawo sem o. Megblɔna nɛ be, ‘Ema meka wò o’ eye medzona le egbɔ.”—Corinne.
“Nublanuitɔe la, sukuvi aɖewo dia ge le ame ŋu be woatsɔ ado dzidzɔ na wo ɖokui ko. Ne mekpɔe be ɖeko amea di be yeadi ge le ŋunye la, nyemedea nu eme kura o.”—David.
Ènyaa? Ɣeaɖewoɣi la, Yesu gɔ̃ hã zia kpi ne fewuɖulawo bia nyae.—Mateo 26:62, 63.
Gake ne ɖe amea di ŋutɔŋutɔ be yeanya ya ɖa? Ne èkpɔe be amea dea bubu Biblia ŋu la, àte ŋu ahe efe susu ayi mawunyakpukpui aɖewo dzi. Wo dometɔ ɖekae nye 1 Korintotɔwo 6:18, si gblɔ be ame si mekpɔ ɖe srɔ̃ o evɔ wòkpɔ gome le gbɔdɔdɔ me la, ele nu vɔ̃ wɔm alo nu gblẽm le efe ŋutilã ŋu.
Èɖazã Biblia enumake alo emegbe o, ele vevie be nàfo nu kple kakaɖedzi. Ðo ŋku edzi be ele be wòanye bubu gã aɖe na wò be yenɔa agbe dzadzɛ.—1 Petro 3:16.
“Ne èfoa nu kple kakaɖedzi la, aɖee fia be mevea wò be yetiae be yemakpɔ gome le gbɔdɔdɔ me o eye nèka ɖe wò tiatia dzi bliboe, nèxɔe se bliboe be nu nyuitɔe nye ema wɔm yele, eye menye ame aɖekee ɖoe na ye o.”—Jill.
Nya vevitɔ: Ne èka ɖe dzixɔse si le asiwò ku ɖe gbɔdɔdɔ ŋu la dzi bliboe la, dzi ànɔ fowò nàɖe wò tiatia sia me na ame bubuwo. Eye ɣeaɖewoɣi la, ale si amewo awɔ nui la awɔ nuku na wò. Melinda si xɔ fe 21 gblɔ be: “Nye dɔwɔhatiwo kafuam gɔ̃ hã be megakpɔtɔ nye ɖetugbui leafe. Nye nu mewɔa moya na wo o. Wobuam boŋ be meɖua ɖokuinye dzi eye menɔa agbe dzadzɛ.”
Aɖaŋuɖoɖo! Ne èdi be yealé tiatia si yewɔ be yemakpɔ gome le gbɔdɔdɔ me do ŋgɔ na srɔ̃ɖeɖe o me ɖe asi sesĩe la, ke wɔ dɔwɔgbalẽvi si gbɔna fe kɔpi: “Ale Si Nàɖe Wò Dzixɔse Ku Ðe Gbɔdɔdɔ Ŋu Me.” Xlẽ agbalẽ si nye Questions Young People Ask—Answers That Work (Les jeunes s’interrogent— Réponses pratiques) hã.
Babla 1 fe ta 24 lia fe tanyae nye “Ðe Gbɔdɔdɔ Ana Míalɔ̃ Mía Nɔewo Wua?”
Babla 2 fe ta 5 lia fe tanyae nye, “Nu Ka Tae Wòle Be Manye Ðetugbui Leafe?”
“Melɔ̃a numeɖeɖe siwo le ‘Young People Ask’ gbalẽawo me. Le kpɔɖeŋu me, le Babla 1 fe axa 187 la, wotsɔ gbɔdɔdɔ do ŋgɔ na srɔ̃ɖeɖe sɔ kple ale si ame aɖe natsɔ kɔgɛ xɔasi aɖe ana ame aɖe yaka ko. Eɖe eɖokui dzi kpɔtɔ. Axa 177 gblɔ be gomekpɔkpɔ le gbɔdɔdɔ me do ŋgɔ na srɔ̃ɖeɖe le abe ale si woatsɔ avɔ si dzi nutata nyakpɔ le aɖo ɖe anyigba ene. Gake kpɔɖeŋu si doa dzidzɔ nam wue nye esi le Babla 2 fe axa 54. Woŋlɔ ɖe nɔnɔmetataa te be: ‘Gomekpɔkpɔ le gbɔdɔdɔ me do ŋgɔ na srɔ̃ɖeɖe le ko abe nuʋuʋu le nunana aɖe si woɖo be woana wò la dzi hafi woava tsɔe na wò ene.’ Ðeko wòle abe ɖe nèle nu si nye ame bubu, ame si nava ɖe le etsɔme, tɔ la fim ene.”—Victoria.